Morganela se izvinio - Sportske.net\nMorganela se izvinio\nŠvajcarski fudbaler Mikel Morganela, koji je zbog rasizma danas izbačen sa Olimpijskih igara u Londonu, rekao je da mu je iskreno žao zbog incidenta, ali i da on jedini trpi posledice zbog tog događaja.\nBrazilcima kriv Rafael i to zvaničnoSlavlje u Meksiku, tuga u BraziluMeksikanci preko Brazila do zlata!Fudbaleru Južne Koreje preti oduzimanje medaljeKoreji bronza\nMikel Morganela, koji je zbog rasizma danas izbačen sa Olimpijskih igara u Londonu, rekao je da mu je iskreno žao zbog incidenta.\n"Iskreno mi je žao zbog naroda Južne Koreje, njihovih fudbalera, ali najviše zbog olimpijskog tima Švajcarske i fudbala generalno. Jasno je da trpim posledice zbog onoga šta se desilo. Posle razočaravajućeg rezultata i reakcije iz Koreje koja je usledila, napravio sam veliku grešku", rekao je Morganela.\nŠvajcarski mediji naveli su da je Morganela "postovao" uvredljivu poruku o narodu Južne Koreje, nakon što je njegova fudbalska reprezentacija izgubila 2:1 od ekipe te zemlje.\nDnevni list Le Matin iz Švajcarske objavio je i fotografiju "tvita" tog fudbalera, poslatog sa naloga @morgastoš, koji je u međuvremenu obrisan sa društvene mreže.\nŠef olimpijskog tima Švajcarske Žan Žili kazao je da je Morganela bio isprovociran kometarima na Tviteru, ali da nije bilo alternative osim da se 25-godišnji fudbaler izbaci sa Igara.\n"Morganela je bio isprovociran komentarima na Tviteru, ali u ovom slučaju smatramo da nismo imali alternativu. želeli bismo da se izvinimo zbog ponašanja našeg sportiste, poslebno Olimpijskom komitetu Južne Koreje i Fudbalskom savezu te zemlje", kazao je Žili.\n"Nadam se da ćemo izvući neophodne pouke za njegovu još uvek mladu fudbalsku karijeru", dodao je on.\nMedjunarodni olimpijski komitet (MOK) ohrabrio je sportiste pre početka Igara u Londonu da komuniciraju sa navijačima, ali im je i izdao smernice o standardima ponašanja.\nGrčki olimpijski tim ranije je izbacio atletičarku Vulu Papahristou zbog uvredljivog komentara koji je na Tviteru napisala o emigrantima iz Afrike.


Home » Berza\nBerza, uopšte posmatrano, ali i berza valuta ima dugu istoriju praktično datirajući od starog Bliskog istoka i srednjeg veka. Berza valutama ili Forex Mrket u poslednjim decenijama sve više okupira pažnju investitora i finansijskih krugova. Inače, trgovanje valutama počelo je da se formira nakon što su međunarodni trgovački bankari izmislili novčanice, koje su bile prenosive na treća lica, a to je omogućilo rast u poslovima razmene valuta. Međutim, moderna berza valuta koju karakterišu periodi povećane volatilnosti i relativne stabilnosti formirana je u 20. veku, a London je bio centar za trgovanje valutama, dok je britanska funta služila i kao valuta za trgovanje i kao rezervna valuta. Zatim je u Bazelu, u Švajcarskoj, 1930. godine osnovana je „The Bank for International Settlements“, sa osnovnom ulogom da nadgleda finansijske poteze novoformiranih država, nastalih nakon Prvog svetskog rata. Takođe je imala i zadatak obezbeđivanja finansijske pomoći zemljama koje su bile u devastiranom stanju nakon rata. Međutim, posle Drugog svetskog rata situacija se drastično izmenila u svetskim finansijskim tokovima. Nakon što je britanska privreda doživela propast, a SAD bile jedina država ne pogođena ratom, US dolar je preuzeo dotadašnju ulogu britanske funte i postao najistaknutija valuta na globalnoj berzi valuta. Danas, kada se trguje različitim svetskim valutama, najčešće se trguje u odnosu na dolar, tako da se berza i berzanski poslovi uglavnom dolarski izražavaju.\nInače, berza i postojanje berzanske trgovine na određenom tržištu ukazuje da je to tržište sigurno. To doslovno znači da određeno tržište nije pod uticajem netržišnih rizika u poslovanju, a istovremeno jačanje berzanskog poslovanja ukazuje na porast sigurnosti u privredi i privrednim odnosima. Prema tome, osnovna dužnost koju berza ima je da u svom poslovanju obezbedi zakonito obavljanje trgovine i zaštiti interese svih učesnika na berzi, uz poštovanje pravila i standarda. Berza kao uređena institucija to postiže pružanjem relevantnih informacija za javnost o svim činjenicama značajnim za rad berze, što se odvija pod ingerencijom državnog aparata. Berza se na osnovu berzanskog materijala dalje deli se na robnu berzu i finansijsku berzu. Na robnim berzama se trguje različitim vrstama roba, tako da u svetu prepoznajemo specijalizovane berze, a najpoznatije su: berza zlata, berza nafte ili drugih strateški važnih proizvoda. Finansijska berza takođe može biti univerzalna i specijalizovana. Na univerzalnim finansijskim berzama se trguje hartijama od vrednosti kao finansijskim instrumentima na tržištu kapitala u koje spadaju vlasničke i dugoročne dužničke hartije, kratkoročne hartije od vrednosti, novac, devize, derivati poput fjučersa i opcionih ugovora. Na specijalizovanim berzama se trguje određenim berzanskim materijalom, odnosno, izborom jednog od navedenih investicionih instrumenata. Ono što je svakako važno predstavlja činjenica da na svim tržištima u svetu deluje bar jedna berza.\nZa razliku od drugih finansijskih tržišta, Forex tržište, kao berza valuta, nema fizičku lokaciju (sedište), odnosno, centar razmene. Forex tržište se naglo razvilo zahvaljujući usavršavanju interneta, unapređenju finansijskih odnosa i zakonskih regulativa i sl. Berza valuta i masovno trgovanje na valutnom tržištu postali su dostupni posredstvom elektronske Forex platforme. Jednostavnost se ogleda upravo u tome što je za trgovanje potreban samo računar, brzi pristup internetu i pravovremene informacije (obezbeđuje ih odabrani forex broker). Početni kapital neophodan za trgovanje je daleko manji nego što je to bilo pravilo u početku kada su pravo investiranja imali samo bankarski sektor i veliki investitori. Zahvaljujući pozajmici (leverage) od strane forex brokera, velikom broju ljudi postalo je pristupačno učešće u trgovini na Forex-u, odnosno svetskom finansijskom tržištu koje je vrlo interesantna i svojevrsna berza.\nPogledajte i kako se kreće cena srebra i cena zlata na tržištu i na šta je najbitnije obratiti pažnju.


Hrvatska policija potvrdila Jelavićev nestanak\nUprava hrvatske policije potvrdila je da je juče poslepodne primila obaveštenje o nestanku Ante Jelavića i da zajedno s policijom Federacije Bosne i Hercegovine istražuje okolnosti.\n"Imajuci u vidu izuzetan interes medija, potvrdujemo da je policija zaprimila obavijest o nestanku gospodina Ante Jelavica dana 8. travnja 2009. u poslijepodnevnim satima", stoji u kratkom priopcenju nacelnika Ureda ravnatelja policije Krunoslava Borovca.\n"Mnogobrojna medijska nagađanja o motivima i načinu nestanka za sada ne možemo komentarisati", kaže se u saopštenju.\nHrvatski i bosanskohercegovački mediji danas su objavili da je Jelavić otet, najverovatnije u Zagrebu, te da otmicari traže milion evra otkupnine.\nJelavić je bio hrvatski član Predsedništva BiH dok ga bivši visoki međunarodni predstavnik u BiH Volfgang Petrič 2001. nije smenio. Sredinom 2005. osuđen je nepravosnažno na deset godina zatvora zbog pronevere novca koji je iz Hrvatske stizao u BiH kao pomoć Hrvatima. Nakon toga pobegao je u Hrvatsku, čiji je državljanin i gde ga štiti Ustav koji ne dopušta izručenje hrvatskih građana drugim državama.\nU međuvremenu je 2006. po njegovoj žalbi ukinuta osuđujuća presuda i naloženo ponovno suđenje.


Portal Sarajevo-RS.com - Rektor Grujić podnio neopozivu ostavku\nRektor Grujić podnio neopozivu ostavku\nponedeljak, 11 septembar 2017 15:58\nDosadašnji rektor Univerziteta u Istočnom Sarajevu Radoslav Grujić podnio je neopozivu ostavku na tu dužnost.\nGrujić je danas na konferenciji za novinare saopštio da će Univerzitetom do naredne sjednice rukovoditi prorektor za ljudske i materijalne resurse Perica Gojković.\nPodsjećamo, u petak 8. septembra, dekani sa deset fakulteta Univerziteta u Istočnom Sarajevu zatražili su ostavku rektora prof.dr Radoslava Grujića navodeći da će, ukoliko ne podnese ostavku, od članova Senata biti zatraženo da hitno pokrenu proceduru njegovog razrješenja.\nNeslaganje sa ovim zahtjevom izrazili su dekani sedam fakulteta i tri prorektora Univerziteta u Istočnom Sarajevu, zbog, kako su naveli u saopštenju, ignorisanja potreba i opstruisanja rada pojedinih fakulteta.\nViše iz ove kategorije « Srednjoškolci iz SŠC „Istočna Ilidža“ krenuli na ekskurziju Studentski parlament: Politika ne stoji iza smjene Grujića »


► Ministarstvo: Javna rasprava o izgradnji Kolubare B prekinuta zbog opstrukcije\nMinistarstvo građevinarstva, saobraćaja i infrastrukture saopštilo je danas da je javni uvid u prostorni plan TE "Кolubara B" prekinut zbog opstrukcije predstavnika nevladine organizacije Institut za obnovljivu energiju i životnu sredinu - RERI iz Beograda.\nU saopštenju ministarstva navodi se da je javna rasprava prekinuta zbog RERI koji su "svojim opstrukcijama onemogućili predstavnike nadležnih institucija da odgovore na sve pojedinačne primedbe građana podnete u toku javnog uvida, što je dovelo do prekida sednice".\nPrema navodima ministarstva, predstavnici RERI zahtevali su da u salu uđe više ljudi nego što je dozvoljeno propisima u uslovima epidemije kovid-19, a takođe su ometali rad komisije, iznosili zahteve suprotne procedurama javnog uvida, kao i "lažne optužbe na rad komisije".\n"Javni uvid, koji predstavlja priliku da se učešćem javnosti u postupku pripreme, koordinacije i praćenja izrade planskih dokumenata, ovi dokumenti poboljšaju, ovom prilikom je zloupotrebljen od jedne nevladine organizacije", navodi se u saopštenju ministarstva.\nRERI je ranije danas saopštila da su predstavnici Ministarstva napustili salu SO Lazarevac posle sat vremena rasprave o proceduralnim pitanjima bez ikakvog obrazloženja, i "nakon insistiranja predstavnika zainteresovane javnosti da im se pokaže zapisnik, koji niko nije vodio".\njavna rasparava /\nRegulatorni institut za obnovljivu energiju i životnu sredinu (RERI) danas je na konferenciji za novinare u Beogradu saopštio da Nacionalni plan za smanjenje emisija (NERP) nije primenjen 2018....\nU Prištini je danas potpisan ugovor o izgradnji termoelektrane "Novo Kosovo" u Obiliću u vrednosti milijardu evra.\nSutra potpisivanje ugovora o izgradnji Termoelektrane Novo Kosovo\nVlada Kosova i američka kompanija Kontur global potpisaće sutra u Prištini ugovor o izgradnji nove termoelektrane "Novo Kosov" u koju će biti investirano više od milijardu evra.\nU eksploziji u termoelektrani u Indiji poginulo 22, povređeno 60 ljudi\nU eksploziji u termoelektrani na severu Indije poginulo je 22, a povređeno najmanje 60 ljudi, saopštili su jutros lokalni zvaničnici.


Voda sa Ćelija za Ćićevac i Varvarin do kraja godine - Top Novosti\nNaslovna Ćićevac Voda sa Ćelija za Ćićevac i Varvarin do kraja godine\nVoda sa Ćelija za Ćićevac i Varvarin do kraja godine\nProjekat na vodosnabdevanju više opština Rasinskog okruga sa akumulacije jezera Ćelije se, posle 23 godine od izgradnje jednog vrlo kompleksnog vodosistema, bliži kraju. Rasinski upravni okrug juče je ocenio da će i opštine Ćićevac i Varvarin do kraja godine dobiti zdravu pijaću vodu.\nNačelnik Rasin skog upravnog okruga Branislav Vesić je izjavio da će uskoro ovaj veoma značajan projekat biti i praktično okončan završetkom radova na rezervoaru u Lipovcu.\n– Sigurno je da još ima posla na ispiranju i doterivanju i tako dalje, ali je sigurno da će ljudi iz opština Ćićevac i Varvarin do kraja godine dobiti zdravu pijaću vodu, izjavio je Vesić .\nPrema njegovoj najavi, svečano puštanje vodovoda za Ćićevac i Varvarin uslediće prvih dana po Novoj godini.\nOvo je potvrdio i direktor kruševačkog ,,Vodovoda,, Milutin Tasić. On je kazao da radovi na projektu implementacije daljinskog nadzora na rezervoaru od pet hiljada kubika u Lipovcu, sa kojeg će se, kako je predviđeno, osim Kruševljana, vodosnabdevati i opštine Ćićevac i Varvarin, biće završeni do kraja kalendarske godine.\nCilj rekonstrukcije Fabrike vode u Majdevu, započete pre pet godina, dodao je Tasić, je povećanje kapaciteta sa 500 na hiljadu litara u sekundi, što omogućava da se, pored Kruševca, Aleksandrovca i Trstenika, vodom za piće snabdevaju i stanovnici Ćićevca i Varvarina.\nVodu sa akumulacije jezera Ćelije posebno željno očekuju stanovnici Ćićećevca koji decenijama kubure sa neispravnom vodom koja, dotrajalim cevima iz ćićevačkog vodovoda, više teče mutna nego bistra, pa je često neupotrebljiva za piće i spremanje hrane.\nOvdašnje stanovništvo se, uglavnom,vodom snabdeva sa bunara, ali ni oni u vreme kišnih bujica i poplava bivaju zagađeni i neupotrebljivi.\ndejan November 14, 2015 At 4:48 pm\nsnabdevate Ćićevac i Varvarin, a mi u Đunisu i dalje da gledamo u neispravne bunare.Svaka Vam čast .Možda se i pojavite pred neko glasanje, ko zna.


PIC, osim ambasadora Rusije, podržao Ustavni sud BiH\nTanjug 19. februara 2020. 17:54\nSARAJEVO – Upravni odbor Saveta za sprovođenje mira u BiH (PIC), osim ambasadora Ruske Federacije u Sarajevu, Aleksandar Ivancov, koji je izuzeo svoj glas, bezrezervno je danas podržao Ustavni sud te države i poručilo da entiteti, Republika Srpska i Federacija BiH, nemaju pravo na otcepljenje, kao i da je blokada institucija neprihvatljiva.\n„U svetlu nedavnih zbivanja u Bosni i Hercegovini, Upravni odbor Saveta za sprovedbu mira (Peace Implementation Council – PIC) još jednom izražava svoju bezrezervnu podršku radu Ustavnog suda BiH i svih njegovih sudija. Odluke Suda su konačne i obvezujuće, a nadležni organi su obavezni d ih sprovode“, navodi se u zajedničkoj izjavi ambasadora Upravnog odbora PIC-a.\n„Ustavni sud BiH predstavlja temelj na kojem je izgrađen ustavni okvir BiH i predstavlja osnovni stub vladavine prava i demokratije u BiH.\nUpravni odbor Savet za sprovođenje mira ostaje posvećen potpuno funkcionalnim institucijama na svim nivoima vlasti u BiH, koje su u stanju odgovoriti na potrebe građana ove zemlje i ispoštovati njene međunarodne obaveze. Blokade državnih institucija, kao i ultimatumi upućeni zvaničnicima na državnom nivou, su neprihvatljivi“.\nTakođe, kako navode, zvanični pojam „međuentitetska linija razgraničenja“ ne predstavlja državnu granicu.\n„Upravni odbor Saveta za sprovođenje mira naglašava da zvanični pojam ‘međuentitetska linija razgraničenja’ ni na koji način ne predstavlja državnu granicu niti podrazumeva državnost Republike Srpske, entiteta stvorenog Dejtonskog mirovnim sporazumom u okviru države BiH.\nUpravni odbor Saveta za sprovođenje mira još jednom potvrđuje opredeljenost za poštovanje Dejtonskog mirovnog sporazuma i teritorijalnog integriteta i temeljne strukture BiH kao jedinstvene, suverene države koja se sastoji od dva entiteta. Entiteti nemaju pravo na otcepljenje od BiH te pravno postoje samo na osnovu Ustava BiH. Sve strane su obavezne da se u celosti pridržavaju Opšteg okvirnog sporazuma za mir, kao i svih njegovih aneksa i odluka visokog predstavnika“.\nUpravni odbor Saveta za sprovođenje mira apeluje na sve političke aktere da se okrenu napretku BiH na sprovođenju ključnih reformi u oblasti demokratije i funkcionalnosti države, vladavine prava, temeljnih prava i reforme javne uprave, na njenom putu ka priključenju Evropskoj uniji. Političke ciljeve treba ostvarivati kroz angažman u dijalogu zasnovanom na zajedničkim interesima.\nUpravni odbor Saveta je poručio da ostaje opredijeljen za dobrobit svih građana BiH, koji zaslužuju da žive u stabilnoj, sigurnoj i prosperitetnoj državi.\nJoš se dodaje da se „Ruska Federacija nije pridružila ovoj izjavi“.


Izabranici Radovana Kirvokapića su bili bolji rival i stiče se utisak da su zaslužili da trijmfuju. Ipak, "orlići" moraju biti zadovoljni bodom ako se pogleda kada su postigli gol.\nUradio je to u 88. minutu Jovan Milošević koji je bio precizan sa bele tačke. Rival je do prednosti stigao u 17. minutu preko Idumo Muzamboa.\nNekoliko dobrih prilika za Srbiju su propustili Vojin Serafimović, Jovan Šljivić i strelac gola Milošević.\nIpak, naša selekcija na kraju nije uspela da upiše pobedu, ali prilika za to biće u petak 20. maja kada se "orlići" sastaju sa Turskom. Četvrta ekipa u grupi je Španija.\nKadetska fudbalska reprezentacija Srbije Evropsko prvenstvo za kadete Kadetska fudbalska reprezentacija Belgije


Kosovski Srbi prebacili lopticu Beogradu\nPolicajci EULEKS-a na glavnom mostu preko Ibra u Mitrovici, septembar 2011.\nKFOR može EULEKS ne. Takva izlazna varijanta koju su osmislili lideri Srba sa severa Kosova prebacila je Beogradu pronalaženje izlaza za kretanje EULEKS-a.\nNi kosovski Srbi ni zvanični Beograd nisu spremni da prihvate postojanje kosovskih carinika na prelazima Jarinje i Brnjak zbog čijeg prevoženja na severu Kosova ostaju barikade i za EULEKS. Tako da će Beograd, koji je prihvatio dolazak misije EU na Kosovo, sada morati da prelomi.\nJednom kolovoznom trakom koja je oslobođena barikada moći će da prolaze samo vozila KFOR-a.\nKosovski Srbi i vlasti u Beogradu imaju istovetan stav da Euleks mora biti statusno neutralan da bi njegovi pripadnici mogli da se kreću u zoni četiri opštine na severu Kosova, da ne sme davati ni logističku podršku, a kamoli da prevozi carinike ili druge predstavnike kosovskih institucija na sever Kosova.\nU Beogradu kažu da su zahtevi koje su kosovski Srbi postavili EULEKS-u suštini veoma lako ostvarivi.\n„Po prirodi stvari se očekuje da predstavnici EULEKS-a i KFOR-a\nmoraju da budu statusno neutralni. Nije njihov zadatak da transportuju ili uvode u posao kosovske institucije nego da pružaju opštu i pravnu sigurnost, da omoguće rad pravosudnih organa i da vode računa o implementaciji CEFTA sporazuma. Bilo kako bilo, računam da će se to dogoditi veoma brzo i da ćemo odmah nakon toga imati nastavak pregovora u Briselu koji su jako bitni za držanje pod kontrolom politikih kontrola pod tenzijom“, kaže državni sekretar za Kosovo u Vladi Srbije Oliver Ivanović.\nKonkretni koraci Beograda mogli bi se nazreti iz skupštinske rasprave o Kosovu koja se najavljuje za 2. novembar. Tada bi trebalo da se raspravlja i o izveštaju o Kosovu koji je Vlada usvojila. U danu za poslanička pitanja poslanici nezadovoljni kosovskom politikom vlade nisu uspeli da od premijera dobiju neki konkretniji odgovor.\nMirko Cvetković u Skupštini, 2011.\n„Ja verujem da će se na samoj sednici skupštine pokrenuti pitanje šta dalje, na koji način, i tako dalje“, rekao je Cvetković.\n„Problem je što ja danas razgovaram sa premijerom Srbije i ne mogu da verujem da ne postoji makar najava obrisa koraka koji se imaju učiniti“, uzvratio je Miloš Aligrudić iz DSS-a.\n„Ono što se usvoji u Skupštini Vlada je dužna da sprovodi“, uzvratio je premijer. „Ono što usvoji većina to će se tako i odigrati“.\nEULEX kamen spoticanja\nSrpske vlasti, osim pritiska dela opozicije da čine previše ustupaka EU oko Kosova, trpe kritike kako iz međunarodne zajednice tako i dela domaće političke javnosti zbog krize na severu Kosova i prekida dijaloga sa Prištinom.\nSrbija će učiniti sve kako bi rešenje za krizu na severu Kosova bilo takvo da vodi obnavljanju dijaloga sa Prištinom, uverava srpski šef diplomatije Vuk Jeremić nakon razgovora sa svojima austrijskim kolegom Mihaelom Špindelgerom.\n“Dijalog je jedini prostor, dijalog je jedini način da se dođe do rešenja za Kosovo i Srbija je od samog početka u potpunosti posvećena tom procesu. Ali za dijalog kao i za tango je potrebno dvoje, tako da još uvek nismo došli u situaciju da je moguće nastaviti taj proces”, kaže Jeremić.\nNo, Beograd će ponovo morati da prelomi oko EULEKS-a koji je već jednom bio kamen spoticanja kada je nekadašni premijer Vojislav Koštunica odbijao da prihvati dolazak ove misije EU na Kosovo tvrdeći da bi to bilo priznanje države Kosovo. Sada ponovo iz redova njegove stranke i onih njima slične politike, poručuju da EULEKS treba da ode sa Kosova.\nTadić u predizbornom klinču\nDušan Janjić iz Foruma za etničke odnose kaže za RSE da će rešavanje ovog pitanja biti mnogo teže nego ono sa KFOR-om jer je mandat misije EU potpuno jasan.\n“EULEKS nema drugi zadatak nego da omogući kosovskoj carinskoj službi da radi svoj posao. Sada će od odluke Tadića, koja će očigledno biti pozitivna ali opet pretpostavljam u nekim fazama, ono što on može da pregovara to je da oni to ne urade prvog dana nego da to urade u toku novembra ili da prvo otvore Brnjak pa Jarinje. Sve u svemu to što muči Tadića ne muči EULEKS. EULEKS-u uopšte nije pitanje ko će koliko dobiti na izborima, za njega je važno da ne mora više da ima transportne i druge probleme i da može da završi svoj posao”, kaže Janjić.\nMinistri Martin Špindeleger i Vuk Jeremić u Beogradu, 27. oktobar 2011.\nPredsednik Srbije Boris Tadić u odlukama oko Kosova vodi računa o dolazećim izborima. Pokušava da Srbiji u decembru obezbedi status kandidata za članstvo u EU ali da sa previše ustupaka ne ugrozi svoju Demokratsku stranku u izbornom rezultatu.\nAustrijski ministar spoljnih poslova Mihael Špindelger, koji boravi u Beogradu, naveo je kako je dijalog sa Prištinom osnovni uslov daljih srpskih evrointegracija. On nije želeo da komentariše izjavu šefa diplomatije Luksemburga, koji je kazao da je priznanje Kosova uslov da Srbija postane članica Evropske unije.\n“Ako ste pratili diskusiju u EU evrointegracije Srbije povezane su sa pitanjem Kosova. Ja sam mom kolegi Jeremiću rekao da mi s evropske strane očekujemo da Srbija normalizuje odnose s Prištinom i da zajedno prevaziđete probleme za pregovaračkim stolom”, poručio je Špindelger.\nNaš sagovornik Dušan Janjić procenjuje da je taktika Beograda očigledno da se do decembra vuče problem barikada.\n“U međuvremenu ne vraćati se na tehnički dijalog i pokšati da se prinudi međunarodna zajednica i EU da i pod tim okolnostima nam da status kandidata. A onda bi se povratak za sto verovatno predstavljao kao uslov za određivanje datuma za početak pregovora. Mislim da se radi o jednoj pogrešnoj kalkulaciji, da neće biti ništa od popuštanja EU u smislu da se naknadno odredi datum za početak pregovora a da ćemo političke posledice ovog što se desilo na severu tek dobiti posle Tadićeve odluke u vezi sa EULEKS-om”, zaključuje Janjić.


Za poslednja 24 sata u Srbiji su od korona virusa preminule još tri osobe, rekla je za Radio televiziju Srbije (RTS) zamenica direktora Instituta za javno zdravlje "Batut" Darija Kisić Tepavčević. Time se broj umrlih popeo na 31.\nBroj novozaraženih u proteklih 24 sata uvećan je za 111, pa ukupan broj sada iznosi 1.171, saopšteno je iz Ministarstva zdravlja.\nNa internet sajtu Ministarstva navodi se da su od poslednjeg izveštaja, u sredu 1. aprila u 15 časova, testirani uzorci 637 osoba.\nUkupno je u nacionalnoj referentnoj laboratoriji Instituta "Torlak" testirano 5.008 osoba.\nDarija Kisić Tepavčević je za RTS rekla da se Srbija nalazi pri kraju četvrte nedelje i da se može videti poslednjih dana da su veći brojevi.\n"Ako poredimo sa drugim zemljama činjenica je da taj rast nije eksponencijalan. A na pitanje da li smo mogli da sprečimo većinu infekcija i smrtnih ishoda odgovor je da jesmo. Zato u narednom periodu moramo da učinimo sve da maksimalno sprečimo oboljevanje i umiranje", navela je Kisić Tepavčević.\nOna je rekla da bi prema mišljenju struke najidealnije bi bilo da niko nigde ne ide i da virus više ne nađe mesta gde će da se razmnožava.\n"Svakodnevni život u uslovima vanrednog stanja mora da se obavlja, ali u limitiranim uslovima, tako da će se sigurno pronaći odgovarajuće mere da se smanje aktivnosti, ali da se one ipak obavljaju", rekla je zamenica direktora "Batuta".\nRedovna konferencija za novinare lekara iz Kriznog štaba u četvrtak, 2. aprila nije održana. Za 18h predviđeno je obraćanje predsednika Srbije Aleksandara Vučića posle sastanka sa premijerkom Anom Brnabić i Kriznim štabovima za borbu protiv epidemije u Srbiji.


Novi STAR saznaje: Bojana Ristivojević krije dečka u Crnoj Gori! - Star portal\nHome Novi STAR saznaje: Bojana Ristivojević krije dečka u Crnoj Gori!\nNovi STAR saznaje: Bojana Ristivojević krije dečka u Crnoj Gori!\nLeto je vreme novih ljubavi i uzbudljivih avantura, a Amorova strelica izgleda da nije zaobišla ni Bojanu Ristivojević.\nSeksi voditeljku Happy televizije zatekli smo na plaži Kamenovo pre nekoliko dana, dok je uživala sa sestrom, i odmah smo se zapitali kako je moguće da je takva riba sama!\nMeđutim, nekoliko sati kasnije u šetnji Starim gradom u Budvi, Bojana je viđena sa markatnim mladićem kako se smeška i drži ruku pod ruku. Otišli su na večeru u jedan luksuzni restoran u Starom gradu, a šta se dalje dešavalo, ne znamo jer im se izgubio svaki trag.\n“Bojana je bila u prelepoj letnjoj haljini na bretele i imala je podignutu kosu, a muškarac sa njom nosio je belu košulju i odavao je utisak poslovnog čoveka. Nije Crnogorac, jer nema takav naglasak, rekla bih da je iz Beograda. Zadržali su se oko sat i po vremena u italijanskom restoranu, sve vreme su pijuckali vino i delovali prilično zaljubljeno jer su se samo smeškali i šaputali”, priča naš izvor koji je sedeo dva stola dalje.\nŠTA SE DALJE DEŠAVALO I ŠTA BOJANA KAŽE O SVEMU, SAZNAJTE U NOVOM STARU!


Killer sudoku • MATEMANIJA\nOvi korisnici su zahvalili autoru ubavic za post:\nod ubavic » Sreda, 08. Septembar 2021, 00:11\nOd skoro sam počeo da svakodnevno rešavam jednu varijantu Sudoku igrice, takozvani Killer Sudoku. Sva pravila klasične Sudoku igrice ostaju na snazi a dodaje se jedno novo pravilo: Ćelije su grupisane u "kaveze" i svaki kavez je označen sa brojem koji nam govori koliki je zbir ćelija unutar kaveza. Po meni ova varijanta je mnogo zanimljivija jer je potrebno koristiti više različitih ideja prilikom rešavanja. Evo jedan solidno težak primer:\nkiller_sudoku.png (16.82 KiB) Pogledano 74 puta\nVerujem da će mnogim članovima Matemanije ova igrica biti zanimljiva.\nZahvalio se: 375 puta\nPohvaljen: 588 puta\nRe: Killer sudoku\nod Daniel » Sreda, 08. Septembar 2021, 18:14\nBaš zanimljivo. Valja navesti još i pravilo da se unutar jednog „kaveza“ ista cifra ne sme pojavljivati više od jednom (izvor: Dailykillersudoku). Ovaj konkretan Killer Sudoku iz prethodnog posta moguće je jednoznačno rešiti i bez tog pravila, ali za neke druge slučajeve moglo bi biti potrebno znati i za to pravilo.\nNa gornjem linku videh i podvarijantu ovog Killer Sudoku-a, „Greater-Than Killer Sudoku“, koja mi deluje još zanimljivije (mada je još nisam isprobao) – da za određena dva „kaveza“, umesto zbira cifara u njima, piše neki od znakova [inlmath]<[/inlmath], [inlmath]\_le[/inlmath], [inlmath]=[/inlmath], [inlmath]\_ge[/inlmath] ili [inlmath]>[/inlmath], pokazujući u kom odnosu stoje sume ta dva „kaveza“.\nZahvalio se: 4896 puta\nPohvaljen: 4732 puta\nDanas je Sreda, 01. Decembar 2021, 06:29 • Sva vremena su u UTC + 1 sat


Pčinjski okrug – Info Centar Juga\nZemlje Otvorenog Balkana, Srbija, Severna Makedonija i Albanija ne treba da brinu i strahuju od mogućih nestašica hrane, što danas postaje sve veći problem imajući u vidu globalne izazove u snabdevanju. Tu smo da pomognemo jedni drugima, poručio je danas Marko Čadež, predsednik Privredne komore Srbije na graničnom prelazu Preševo – Tabanovce između Srbije i […]\nVozeći moped pod dejstvom alkohola izazvao saobraćajnu nezgodu\nSaobraćajna policija u Vranju isključila je iz saobraćaja dvojicu vozača, jednog koji je vozeći moped pod dejstvom alkohola izazvao saobraćajnu nezgodu i drugog koji je automobilom upravljao pod dejstvom psihoaktivnih supstanci. Četrdesetjednogodišnji vozač iz Vranja juče je, upravljajući mopedom sa 1,23 promila alkohola u organizmu, udario u „tojotu“ koju je vozio dvadesettrogodišnji muškarac. U ovoj […]\nSARADNJA SRBIJE I MAĐARSKE: Direktor PKS – RPK Leskovac Goran Jović kod predsednika Skupštine AP Vojvodine Ištvana Pastora\nPredsednik Skupštine AP Vojvodine, gospodin Ištvan Pastor primio je direktora PKS – RPK Leskovac, Gorana Jovića i ambasadora Srbije u Budimpešti NJ.E. gospodina Ivana Todorova, koji je za tu priliku došao u Novi Sad kako bi dao još veći doprinos u daljoj saradnji Mađarske i juga Srbije. Teme razgovora bile su otvaranje kancelarije – info […]\nPredsednik Socijalističke partije Srbije Ivica Dačić sutra će, u leskovačkom Narodnom Pozorištu, održati sastanak sa rukovodstvom gradskih i opštinskih odbora iz Jablaničkog, Pčinjskog i Pirotskog okruga, povodom izbora koji će se održati u Republici Srbiji, navodi se u pozivu Pres službe ove stranke. Mediji danas prenose izjavu Ivice Dačića da se neće kandidovati za predsednika […]\nSaobraćajna policija u Vranju, tokom vikenda, zadržala je tridesetosmogodišnjeg vozača iz ovog grada koji je upravljao “opelom” sa 2,55 promila alkohola u organizmu, kao i četrdesetsedmogodišnjaka koji je vozio automobil marke “ford” sa 1,64 promila, a potom udario u “citroen”. U ovoj saobraćajnoj nezgodi niko nije povređen. Vozačima su podnete prekršajne prijave iz Zakona o […]\nZaplenjena droga na Graničnom prelazu Preševo\nPripadnici Ministarstva unutrašnjih poslova, Uprave granične policije, u saradnji sa Upravom carine zaplenili su oko kilogram marihuane i manju količinu amfetamina i uhapsili bugarskog državlјanina I. D. (1995) i državlјanina Severne Makedonije M. S. (1991) zbog postojanja osnova sumnje da su učinili krivično delo neovlašćeno držanje opojnih droga. Policija je na Graničnom prelazu Preševo prilikom […]\nNa stadionu Radnika osvanuo mural posvećen Draganu Stojkoviću Piksiju i Maradoni\nFudbalski klub Radnik je bez ikakvih sumnji verovao u uspeh naše reprezentacije i dolaskom na mesto selektora Dragana Stojkovića u čast, kao i podršku našim „orlovima“, oslikao mural našeg selektora na stadionu u Surdulici, saopštavaju iz ovog fudbalskog kluba. Foto: FK Radnik Umetnička sloboda je kao potajnu želju dodala i najboljeg igrača na svetu, Dijega […]\nAmbasada Republike Grčke u Beogradu u subotu, 6. novembra u saradnji sa Epirom, oblašću u Grčkoj, organizovala je BALKANSKI SIR FESTIVAL, gde je bilo preko 30 izlagača, prvenstveno proizvođača sireva pravljanih na tradicionalni način. Festivalu su prisustvovali i izlagači iz Srbije, posebno iz Pirotskog kraja. Izlagače je pozdravio Ambasador Republike Grčke u Beogradu, Georgios Djakofotakis […]\n1 2 … 33 Sledeće


Danas je komemoracija povodom smrti kompozitora Sanje Ilića! - ShowBiz - Region - Vesti - Svet Plus\nDanas je komemoracija povodom smrti kompozitora Sanje Ilića!\nKomemoracija povodom smrti kompozitora Aleksandra Sanje Ilića održaće se danas u holu Radio televizije Srbije. Ostavio je neizbrisiv pečat i u primenjenoj muzici, u mnogim pozorišnim predstavama i mjuziklima, filmovima i TV serijama, tokom karijere koja je trajala bezmalo šest decenija.\n09:30 11. MAR 2021.\nMuzičar, kompozitor i osnivač grupe "Balkanika", preminuo je u 70. godini od posledica koronavirusa. Vest o smrti Ilića duboko je potresla ceo region i njegove kolege i prijatelji opraštali su se emotivnim porukama od čuvenog kompozitora.\nČlanovi porodice, prijatelji i kolege oprostiće se od velikog umetnika u medijskoj kući sa kojom je sarađivao tokom svoje karijere duge gotovo 60 godina.


Komisija za budžet: Kanton može biti garant za vraćanje kredita\nNaslovnica Krajina Bihać Komisija za budžet: Kanton može biti garant za vraćanje kredita\nBihać – Pred sutrašnju vanrednu sjednicu Skupštine USK na kojoj će se odlučivati da li će kanton dati garanciju Federalnom ministarstvu finansija o odobravanju druge tranše kredita Svjetske banke za izgradnju Regionalne deponije, danas je zasjedala Komisija za budžet. Razmatrajući ovo pitanje rečeno je da kanton nije kao općine prezadužen, te da Vlada USK može dati garanciju federalnom ministarstvu za otplatu kredita Svjetske banke.\nNakon što je nedavno Skupština USK konačno donijela Odluka da će se na lokaciji Karanovac u općini Bihać graditi sanitarna deponija sada je neophodno nastaviti dalje sa realizacijom ovog za USK izuzetno važnog projekta. Izrada studije uticaja na životnu sredinu, kao i projektne dokumentacije i niz drugih radnji zahtjeva značajna financijska sredstava koja su još 2002.god osigurana iz kredita Svjetske banke.\nKako je prije nekoliko godina prebačena prva tranša kredita, a projekat u medjuvremenu zaustavljen, u Ministarstvu prostornog uredjenja odlučili su da će ovaj put drugu tranšu zatražiti nakon što se utvrdi lokacija buduće deponije. Iako su većinski vlasnici Javnog preduzeća „Regionalna deponija“ općine, zbog njihove prezaduženosti nisu u mogućnosti biti garant za vraćanje kredita.To će uraditi kanton, ako tako odluče skupštinski poslanici na zakazanoj vanrednoj sjednici Skupštine USK.


Mali: U aprilu postavljanje kamena temeljca za više objekata – NovostiDana.rs\nMali: U aprilu postavljanje kamena temeljca za više objekata\nBEOGRAD – Gradonačelnik Beograda Siniša Mali rekao je danas da će u aprilu biti postavljeni kameni temeljci za izgradnju nekoliko objekata u gradu, sa investicijama vrednim 350 miliona evra, čime će biti obezbeđeno zaposlenje za 5.000 Beograđana.\nOn je, gostujući na „Pinku“ uoči današnjeg polaganja kamena temeljca za izgradnju kineske fabrike „Meita“ u Bariču kod Obrenovca, najavio da će naredne nedelje biti postavljen i kamen temeljac za veliki tržni centar u Višnjici, a tokom meseca i za Ritejl park u Borči, Ikeu, novi hotel „Hilton“ i novu veliku kulu „Beograda na vodi“.\n„Kad se sve sabere, to su investicije od 350 miliona evra koje će zaposliti 5.000 Beograđana, samo u aprilu. To pokazuje koliko se stvari menjaju na bolje, ponovo Beograd postaje veliki centar investicija. Pokrenuli smo točak investiticija i to se više ne može zaustaviti“, rekao je, dodavši da je izdavanje građevinskih dozvola sada mnogo efikasnije.\nMali ističe da su Beograd i Srbija ponovo na mapi velikih investitora i da se ponovo otvaraju ne samo tržni centri, već i velike fabrike.\n„Nastavićemo sa ovom strategijom. Sada ćemo raditi na tome da privučemo što veći broj investitora u Krnjaču“, rekao je on i dodao da se na investicijama radi i u Lazarevcu, Mladenovcu, Surčinu…\n„Gde god postoji slobodna zemlja trudićemo da se privučemo investitora i obezbedimo infrastrukturu kako bi neko napravio fabriku ili skladište, jer je osnovni cilj Vlade Srbije da povećamo zaposlenost, otvorimo nova radna mesta i od te politike nećemo odustati“, istakao je.\nUoči polaganja kamena temeljca za fabriku u Bariču, Mali podseća da više od decenije nije izgrađena nijedna nova fabrika u Beogradu, te ističe da je danas veliki dan i za Beograd i za Obrenovac, za koji kaže da postaje „grad budućnosti“, a u fabrici će, navodi, u narednih nekoliko godina u dve faze biti zaposleno 1.370 ljudi.\nKaže i da će učenici tehničkih škola imati plaćenu praksu u fabrici „Meita“ što je, prema njegovim rečima, primer onoga što Vlada želi da uradi i kad je reč o drugim investicijama u Srbiji jer za cilj ima da dualno obrazovanje bude osnova obrazovanja u celoj zemlji.\nMali je rekao i da je počela nova građevinska sezona u centru prestonice, te da će biti sređeni Obilićev venac, Trg Republike, Kosančićev venac, dok su u toku i radovi na asfaltiranju, vodovodu i kanalizaciji, pijace se rekonstruišu, kupuju se novi kontejneri i autobusi, a a ovog leta biće obnovljeno 66 fasada u gradu.\nOsvrnuo se i na projekat „Beograd na vodi“, rekavši da radovi teku po planu, čak i brže nego što je predviđeno, te da će u narednih 20-ak dana biti postavljen kamen temeljac za veliku kulu koja će biti visoka 168 metara i koja će biti simbol ne samo Beograda, već i celog regiona.\n„Počeli su i radovi na Savskoj promenadi, gde će još 500 metara biti izgrađeno u narednih nekoliko meseci, pa će Beograđani imati priliku da se spuste do reke i uživaju u šetnji obalom Save“, rekao je Mali.\nKako je dodao, planirano je još investicija tokom godine, među kojima su i one za obnovu Trga Slavija i Bulevara oslobođenja, Ruzveltove i ulica Kraljice Marije i Kneza Miloša.


Beta 9. maja 2021. 09:35\nGradonačelnik Londona, laburista Sadik Kan, koji je 2016. postao prvi musliman na čelu britanskog glavnog grada, ponovo je izabran za drugi mandat, pokazuju sinoć objavljeni rezultati.\nSin pakistanskih imigranata koji je odrastao u socijalnom stanu, 50-godišnji Kan na lokalnim izborima održanim u četvrtak, pobedio je konzervativca Šona Bejlija.\nOn je sinoć pozvao na „trenutak nacionalnog pomirenja“ posle lokalnih izbora u četvrtak koji su prema njemu otkrili podele vezane za „rane Bregzita“ i za „kulturni rat“ izmedju velikih gradova i ostatka zemlje.\nRekao je da želi da gradi mostove medju zajednicama u naredne tri godine i da London ima ulogu u nacionalnom opravku posle pandemije.\nU kampanji mu je glavna deviza bila „zapošljavanje, zapošljavanje, zapošljavanje“, i želja da se ojača privreda Londona pogodjena pandemijom i Brezgitom, što je bio težak udarac na snažni finansijski sektor metropole.


Dinarski krediti za privredu skuplji su za 0,6 procentnih poena, dok su za građane skuplji za 0,2 procentna poena\nKamatne stope na nove kredite privredi i stanovništvu blago su porasle ove godine u odnosu na kraj 2021. godine, pri čemu su dinarski krediti za privredu skuplji za 0,6 procentnih poena, dok su za građane skuplji za 0,2 procentna poena, prema podacima Narodne banke Srbije (NBS).\n- Efekte aprilskog povećanja referentne kamatne stope još uvek ne možemo da sagledamo, jer ne raspolažemo podacima o kamatnim stopama na kredite za april - naveli su iz NBS-a.\nCentralna banka Srbije je u aprilu podigla referentnu kamatnu stopu za 0,5 procentnih poena na 1,5 posto. Iz NBS-a podsećaju da su prethodnih meseci umereno pooštravali monetarne uslove, kako bi ograničili njihove sekundarne efekte na ostale cene preko inflacionih očekivanja.\n- Na aprilsko povećanje referentne kamatne stope reagovale su kamatne stope na međubankarskom tržištu novca, tako da očekujemo da preko njih u narednim mesecima dođe i do blagog povećanja kamata na dinarske kredite - kažu iz NBS-a.\nPovodom povećanja ključne kamate američkih Federalnih rezervi, iz NBS ističu da ne očekuju značajnije efekte po osnovu te odluke Fed-a "s obzirom da su se oni u velikoj meri već realizovali, jer su ih tržišni učesnici predvideli i očekivali".\n- Strani investicioni fondovi koji ulažu u dinarske obveznice Srbije, značajnim delom su poreklom iz SAD, zbog čega monetarna politika FED-a ima uticaj na domaće tržište državnih obveznica, a tako i na kretanja na domaćem deviznom tržištu - predočavaju iz NBS-a.\n- Veoma je važno istaći da je stabilnost domaćeg tržišta državnih obveznica za sada u potpunosti očuvana, kao i relativna stabilnost kursa dinara, što bitno određuje dugoročnu atraktivnost naših hartija kod stranih portfolio investitora - poručuje NBS.\n- Iz navedenih razloga smatramo da buduće aktivnosti Fed-a ne bi trebalo da imaju značajniji efekat na domaće tržište - navode za Tanjug iz NBS.\nFed je od početka godine već povećao referentnu kamatnu stopu u dva navrata, poslednji put 4. maja, a najavljena su i nova povećanja ove i sledeće godine, u cilju uspostavljanja kontrole nad inflatornim pritiscima. NBS ističe da FED na transparentan način komunicira o aktuelnom ciklusu povećanja kamatnih stopa sa tržišnim učesnicima, koji su na prve najave pooštravanja monetarne politike postepeno započeli proces prilagođavanja svojih portfolija.\ndinarski krediti poskupljuju krediti kredit kamata referentna kamatna stopa NBS


Zašto za volanom autobusa, kamiona i dostave u Srbiji sve češće viđamo klince i starce? - Biznis Telegraf.rs\nFoto: Pixabay/Mateja Beljan\nNaime, već duže vreme prava je jagma za profesionalnim vozačima autobusa i kamiona. Pandemija je samo još više produbila ovu krizu, budući da je prevoz robe tankerima sa Dalekog istoka drastično poskupeo, pa se kompanije okreću alternativnim tržištima - od Turske do Indije. A za to su potrebni kamioni i, naravno, kamiondžije.\nŠto se tiče autobusa, poznato je da u Srbiji više gotovo nema ko da ih vozi. Problem je nešto komplikovanija procedura za dobijanje D kategorije, pa dok nova radna snaga sazre, već je i sa "C" našla posao van zemlje... A i kada zaposle mlade ljude, prevoznici ih gube. Neki poznati "put napretka" je rad kod privatnika, potom u GSP, a to im sve donosi poene da se odluče na sledeći korak: Slovenija, Nemačka...


RAB: Da se kolege upoznaju pre rasprave o medijskoj strategiji - Društvo - Dnevni list Danas\nPočetna » Vesti » Društvo » RAB: Da se kolege upoznaju pre rasprave o medijskoj strategiji\nRAB: Da se kolege upoznaju pre rasprave o medijskoj strategiji\nUdruženje radio stanica RAB Srbija danas u saopštenju „poziva kolege da se tokom javne rasprave upoznaju s Nacrtom Strategije razvoja javnog informisanja do 2023. godine i eventualno daju predloge za njegovo poboljšanje“.\n„Uvažene kolege koje su napustile radnu grupu, a čiji su do tada napisani predlozi, takođe, uvršteni u tekst Strategije“, ističe RAB Srbija, imaće priliku da „iznesu svoje mišljenje, te očekujemo produktivne javne rasprave“.\nU saopštenju RAB Srbija navodi da je reprezentativno medijsko udruženje koje okuplja 128 radio stanica.\n„Naš predstavnik u Radnom telu za izradu Medijske strategije je Maja Rakovic“, koja se „zalagala da ovaj krovni dokument unapredi medijske slobode, položaj novinara, poboljša profesionalne standarde u medijima, ali i omogući fer tržišnu utakmicu“, naglašava se u saopštenju.\nČlanovi RAB Srbija, a posebno kolege iz lokalnih radio stanica, koji su u najtežem položaju, dostavljali su predloge i sugestije Maji Rakovic za novu strategiju.\nOčekujemo da će UNS, kao što je i najavljeno, učestvovati u javnoj raspravi u vezi s Medijskom strategijom i da će dati predloge za njeno unapređenje, ističe RAB Srbija.\nIzrada potpuno nove strategije i s novom radnom grupom, što najavljuju pojedina udruženja, smatra RAB Srbija, „sasvim sigurno bi zadržala postojeće stanje u medijima, koje odgovara samo onima koji ni ne žele jaku medijsku scenu u Srbiji“.\nrabstrategija razvoja javnog informisanjaBeograd\nEkonomija • danas 22:23\nMali: Srbija u uslovima globalne krize apsolutno stabilna, na računu 150 milijardi dinara\nSport • danas 21:58\nBasketaši Srbije prvaci sveta\nDruštvo • 01.06.2021. 15:08\nIzveštaj EK o Srbiji: Osigurati da pretnje i napadi na novinare budu brzo i adekvatno rešavani\nDruštvo • 07.08.2018. 15:27\nRadna grupa: Obesmišljen rad na Strategiji\nDruštvo • 07.06.2018. 11:30\nNovinari i država o medijskoj strategiji\nDruštvo • danas 20:53\nPoginuo motociklista kod Čačka\nNa putu Čačak-Užice, u mestu Međuvršje, oko 16 časova dogodila se saobraćajna nesreća kada se, prema informacijama iz policije, putničko vozilo sudarilo sa motociklom.\nDruštvo • danas 19:07\nNakon saslušanja Stefanović na otvaranju aerodoma sa Vučićem: „Predstava koja koristi obojici“\nU žanru koji je sam uspostavio, a koji se...\nOgromno interesovanje za studije informatike, psihologije i stomatologije na Beogradskom univerzitetu: Od sutra počinju prijemni ispiti\nZa ukupno 15.053 mesta za budžetske i samofinansirajuće studente...\nU Srbiјi је 2019. po rеzultаtimа Еvrоpsкоg šкоlsкоg istrаživаnjа...


RTS :: Odložena odluka o kandidatima Srpske liste\nPolitika Odložena odluka o kandidatima Srpske liste\nutorak, 23. apr 2019, 12:47 -> 12:55\nKosovska Centralna izborna komisija odložila je glasanje o potvrđivanju kandidata Srpske liste za vanredne predsedničke izbore u četiri opštine na severu Kosova i Metohije 19. maja.\nČlanovi komisije iz pokreta Samoopredeljenje protive se predlozima Srpske liste i najavljuju da će biti uzdržani na glasanju za potvrđivanje srpskih kandidata, uz zahtev da se o njima izjasni Ustavni sud.\nI u tom slučaju, uz dva uzdržana glasa, Centralna izborna komisija neće moći da potvrdi kandidate Srpske liste, jer je za njihovu sertifikovanje potrebno osam glasova komisije, koja trenutno broji devet članova.\nCentralna izborna komisija na današnjoj sednici prihvatila je prethodno i potvrdila kandidate Demokratske partije Kosova i pokreta Samoopredeljenje.\nKancelarija za registraciju stranaka i političkih kandidata preporučila je verifikovanje kandidata Srpske liste, ali su njenu odluku pokušali da ospore pedstavnici Samoopredeljenja, smatrajući da kandidaturom predstavnika Srpske liste koji su prethodno podneli ostavke na mestima predsednika u četiri severne opštine, treba da se bavi Ustavni sud.\nČlan Izborne komisije iz pokreta "Samoopredeljenje" Adnan Rustemi, upitao je "da li imaju pravo da se kandiduju ljudi koji Kosovo nazivaju drugim imenom".\n"Tražimo dokaze da se Srpska lista distancira od svojih kandidata i uticaja predsednika Srbije Aleksandra Vučića. Ponovno kandidovanje trebalo bi da bude neprihvatljivo, a Srpska lista treba da predloži druge kandidate, čime bi se pokazalo da ovi izbori nisu farsa", rekao je Rustemi.\nReagovao je predstavnik Srpske liste u Centralnoj izbornoj komisiji Stevan Veselinović, rekavši da se radi o političkim stavovima i predizbornoj kampanji, koji nemaju osnovu u postojećem zakondavstvu.\nI predstavnici drugih stranaka u Centralnoj izbornoj komisiji, poput Fljoriana Dušija iz Demokratskog saveza, ustanovili su da pravno gledano nema problema koji bi onemogućili prihvatanje i potvrđivanje kandidata koji su prethodno prošli proveru Kancelarije za registraciju.\nPredsednica Centralne izborne komisije Valjdete Daka odložila je izjašnajvanje radi dodatnih konsultacija. Tokom dana se očekuje nastavk sednice.\n(utorak, 23. apr 2019, 16:04) - anonymous [neregistrovani]\n(utorak, 23. apr 2019, 15:39) - глас разума [neregistrovani]


Đukanović: Proširenje EU faktor stabilnosti Balkana\nCrnogorski premijer Milo Đukanović u Evropskom parlamentu (gov.me)\nPodrška evropskih institucija zemljama regiona perspektivi članstva u Evropskoj uniji od sudbinske je važnosti za njegovu stabilnost, kazao je crnogorski premijer Milo Đukanović koji je danas boravio u Strazburu gdje je imao izlaganje na Odboru za inostrane poslove Evropskog parlamenta, na poziv predsjedavajućeg Elmara Broka.\nCrna Gora predano teži evropskim vrijednostima i dosljedno afirmiše članstvo u Evropskoj uniji kao spoljnopolitički prioriret, a politika proširenja ključni je faktor stabilnosti Zapadnog Balkana, poručio je premijer Milo Đukanović.\nOn je na sastanku Odbora za spoljne poslove Evropskog parlamenta, kazao da evropeizacija Zapadnog Balkana ima daleko veći značaj za EU nego što se to u ovom trenutku u Briselu pretpostavlja.\n"Zato treba dalje afirmisati Berlinski proces koji je dao novu nadu regionu. Politika proširenja je ključni faktor stabilnosti Zapadnog Balkana", kazao je Đukanović.\nOn je ocijenio da za Crnu Goru značajnu inspiraciju u evroaintegracijama predstavlja i skoro članstvo u NATO, "koje će vjerujemo imati pozitivne uticaj na cio region".\n"Otvaranjem 24 poglavlja u pregovorima, stvaranjem pravnog okvira za borbu protiv organizovanog kriminala i korupcije radimo na daljim društvenim reformama", kazao je Đukanović.\nCrna Gora je, kako je dodao, spremna da do kraja godine otvori nova poglavlja.\n"Intenziviranje rada na zajedničkim pozicijama od primarnog je je značaja za dalje pregovore. Očekujemo podršku evropskih partnera za zatvaranje prvih poglavlja. Od izuzetne je važnosti vrednovanje dosadašnjih napora u pregovorima", naveo je Đukanović.\nPrema njegovim riječima, dobro je da se i na taj način pošalje poruka svim zemljama regiona da se predani rad prepoznaje, da su vrata EU otvorena i da je napredak moguć. Đukanović je saopštio da izvršna vlast poseban fokus posvećuje vladavini prava.\n"Zato su nam važna poglavlja 23 i 24. Ostvarili smo napredak u zakonodavnom dijelu donošenjem više od 60 zakona, nakon čega su formirane ključne insiticije Agencija za sprečavanje korupcije i Specijalno tužilaštvo čiji rad već daje rezultate".\nVlada je, kaže Đukanović, odlučna je da uradi sve kako bi se do kraja ispunila privremena mjerila u ta dva poglavlja.\n"U budućim reformama akcenat ostaje na kvalitetu reformi a ne na brzini procesa.U sferi ekonomije naš cilj ostaje održivi rast. Vjerujem da sigurno koračamo u stabilniji finansijski ambijent", zaključio je Đukanović.\nPremijer Đukanović u Strazburu se susreo i sa Grupom prijatelja Crne Gore u Evropskom parlamentu.


O Programu podsticaja za šumarstvo za 2012. godinu\nSkupština Bosansko-podrinjskog kantona Goražde dala je na svojoj jučerašnjoj sjednici saglasnost na Program podsticaja u šumarstvu za ovu godinu. Prema ovom Programu, u budžetu Kantonalne uprave za šumarstvo, za ovu namjenu planirana su sredstva u iznosu od 28.000 KM.\n– Ta sredstva bila bi namijenjena za finansiranje pošumljavanja krša i goleti i za saniranje šteta od elementarnih nepogoda koje su bile u šumama, a znamo da je to ove godine bilo i zbog snjegova i zbog suša. Pravilo je u šumarstvu, obzirom da su šume prirodni resurs, da ono što se oduzme, da se to na neki način praktično i vrati, jer znamo da se zbog konstantne degradacije šuma, njihovog narušavanja i iskorištavanja, moraju stvoriti pretpostavke da se ono što je oduzeto praktično i vrati prirodi. To je upravo kroz ovaj Program, da se na neki način izvrši pošumljavanje krša i goleti kako bismo u narednom periodu imali pretpostavke za gazdovanje šumama – istakao je ministar za privredu Emir Hodović.\nSredstva iz ovog Programa realizovaće se kroz projekte, a pravo učešća u javnom pozivu, prema riječima resornog ministra, imaće privredna društva koja ispunjavaju uslove za obavljanje djelatnosti u šumarstvu.\nAktivnosti oko raspisivanja javnog poziva trebale biti realizovane u decembru, kako bi se stvorile pretpostavke da se sa 31.12.2012. godine donese i odluka o odobravanju sredstava namijenjenih za finansiranje pošumljavanja krša i goleti i sanaciju šteta u šumama uzrokovanih elementarnim nepogodama.


Postupak vraćanja iregularnih migranata - Tekstovi\nPostupak vraćanja iregularnih ...\nPostupak vraćanja iregularnih migranata\nU cilju rešavanja izazova migracija i smanjenja podsticaja za iregularne migracije, efektivna i humana politika vraćanja postaje jedan od ključnih elemenata sveobuhvatnog pristupa EU u upravljanju migracijama.\nPostupak udaljenja stranih državljana koji ne ispunjavaju uslove za ulazak i boravak na teritoriji EU regulisan je Direktivom o povratku (u daljem tekstu ’’Direktiva’’). Ona ima dvostruki cilj: da obezbedi efektivan povratak državljana trećih zemalja koji nezakonito borave i da osigura poštovanje ljudskih prava i dostojanstva tokom povratka. Direktivom se predviđa obaveza za zemlje članice da izdaju odluku o vraćanju državljaninu treće zemlje koji nezakonito boravi na njenoj teritoriji, a zatim da preduzmu potrebne mere kako bi sprovele odluku, odnosno udaljile stranog državljanina sa svoje teritorije. Dodatno, Direktiva predviđa mogućnost određivanja roka za dobrovoljno napuštanje zemlje članice stranom državljaninu kojem je izdata odluka o vraćanju. Ukoliko osoba kojoj je izdata odluka o vraćanju ne postupi po istoj, odnosno ukoliko rok za doborovoljno napuštanje nije određen, osoba će se prinudno udaljiti uz obavezu izricanja zabrane ulaska na teritoriju EU u određenom trajanju. Direktivom se takođe predviđa mogućnost da se, u slučaju ispunjenja određenih uslova, stranom državljaninu kojem je izdata odluka o vraćanju može odrediti pritvor uz obezbeđivanje predviđenih proceduralnih garancija. U cilju obezbeđivanja humanog povratka, Direktiva utvrđuje standarde vraćanja u skladu sa ‘’osnovnim pravima kao opštim načelima prava EU, kao i međunarodnim pravom, uključujući i zaštitu izbeglica i obavezu poštovanja ljudskih prava’’ (član 1.). U tom smislu, Direktivom se, između ostalog, predviđa: pravo na delotvorni pravni lek, odnosno obaveza postojanja mehanizma za preispitivanje odluke o povratku; mogućnost izdavanja nezavisne boravišne dozvole po osnovu humanitarnih razloga kojim se ukida (suspenduje) odluka o povratku; obaveza obezbeđivanja efikasnog sistema monitoringa postupka prinudnog udaljenja; posebne procesne garancije u situaciji povratka maloletnika bez pratnje, itd.\nOstvariti efektivan povratak\nPočev od 2015. godine sa porastom broja migranata koji su dolazili do EU, povećao se broj tražilaca azila ali i onih o čijem zahtevu za azil je doneta negativna pravnosnažna odluka i koji nemaju drugi zakonski osnov boravka. S tim u vezi, kako je navedeno u Evropskoj agendi za migracije, u cilju rešavanja izazova migracija i smanjenju podsticaja za iregularne migracije, efektivna i humana politika vraćanja postaje jedan od ključnih elemenata sveobuhvatnog pristupa EU u upravljanju migracijama. Iako je pružanje zaštite onima kojima je potrebna prioritet, vraćanje onih koji nemaju pravo boravka u EU u skladu sa pravilima i procedurama propisanim zakonodavstvom EU jednako su važni za dobro funkcionisanje sistema azila i migracija. Dokumenta javne politike koji na nivou EU regulišu ovo pitanje, u periodu od 2015. do 2017. godine u fokus politike povratka EU stavljaju povećanje efektivnosti povratka, pri čemu se efektivnost povratka prvenstveno posmatra kroz statistički prikaz vraćenih iregularnih migranata sa teritorije EU.\nPrva evaluacija primene odredaba Direktive (za period od 2010. do 2012. godine) pokazala je da sistem povratka EU ne funkcioniše u potpunosti onako kako je bilo očekivano, odnosno da je značajna razlika između broja osoba kojima je izdata odluka o vraćanju na osnovu odredaba Direktive i onih koji su zaista vraćeni na osnovu izdatih odluka. Prema podacima Evropske komisije tokom 2014. i 2015. godine stopa povratka iz EU (ukoliko se izuzme povratak u zemlje Zapadnog Balkana) pala je do 27%.\nU okviru Akcionog plana za povratak, usvojenog 2015. godine i kasnije revidiranog 2017. godine, Evropska komisija predviđa set mera za povećanje efikasnosti sistema EU za povratak iregularnih migranata: povećanje dobrovoljnog povratka, odnosno promovisanje i izjednačavanje reintegracijskih paketa u slučaju dobrovoljnog povratka širom zemalja članica; jačanje uloge i mandata FRONTEX-a; unapređenje saradnje u pogledu razmene informacija između zemalja članica, kao i zemalja članica i evropskih institucija putem izmene Eurodac i Šengenskog informacionog sistema (SIS II), mehanizam ulaska/izlaska kao i Sistema integrisanog upravljanja vraćanjem migranata (IRMA), i dr.\nPredlog izmena Direktive o povratku\nJedna od poslednjih mera koju je Komisija preduzela u cilju povećanja efektivnosti povratka, jeste iniciranje zakonodavnog procesa revidiranja Direktive o povratku. S tim u vezi, u septembru ove godine podnet je Predlog izmena i dopuna koji kao ključne novine uvodi:\nDetaljnije reguliše rizik od bekstva (odn. risk of absconding) predviđajući okolnosti, odnosno kriterijume usled kojih nadležne vlasti konstatuju postojanje rizika od bekstva. Neposredno nakon donošenja odluke kojom prestaje zakonski osnov boravka, shodno predloženim odredbama, nadleži organi države članice imaju obavezu donošenja odluke o vraćanju (bez obzira da li je iniciran odnosno okončan postupak po žalbi na negativnu odluku kojom prestaje zakoniti boravak). Dodatno, prilikom donošenja odluke o vraćanju istovremeno se ispituje da li u konkretnom slučaju postoji rizik od bekstva pa, ukoliko se isti i utvrdi, pristupa se ograničenju slobode kretanja koje može da se ogleda i u pritvaranju. Ključna zamerka organizacija civilnog društva u kontekstu ove odredbe odnosi se na ekstenzivno postavljenu listu kriterijuma prema kojima se, u odnosu na gotovo svakog iregularnog migranta, može konstatovati postojanje rizika od bekstva, odnosno kojom se stvara mogućnost obaveznog pritvaranja svih iregularnih migranata kojima je izdata odluka o vraćanju. Zatim, doprinosi riziku povrede prava na azil, odnosno prava tražioca da ostane i boravi na teritoriji zemlje u kojoj je podneo zahtev za azil do donošenja konačne odluke (članovi 6,8,18.).\nPropisuje dodatne okolnosti u kojima će se isključiti odnosno ograničiti rok za dobrovoljni povratak (član 9.).\nPredviđa uspostavljanje sistema upravljanja povratkom, odnosno obavezu zemalja članica da na nacionalnom nivou oforme informacione sisteme za upravljanje povratkom koji pružaju pravovremene informacije o identitetu i pravnoj situaciji državljana trećih zemalja koje su relevantne za praćenje postupanja po pojedinačnim slučajevima. Nacionalne sisteme potrebno je povezati sa centralnim kojim koordiniše Evropska agencija za graničnu i obalsku stražu, kao i Šengenskim informacionim sistemom (član 14.).\nUspostavlja graničnu proceduru povratka za osobe kojima je odbijen zahtev za azil u okviru postupka na granici ili u tranzitnom prostoru, predviđajući kratke rokove donošenja odluke, kao i prava na podnošenje žalbe i dodatnih ograničenja u pogledu suspenzivnog dejstva žalbe. Prema stavu organizacija civilnog društva uspostavljanje graničnih procedura (u okviru postupka azila ali i postupka vraćanja) zabrinjavajuće je sa aspekta poštovanja osnovnih prava (član 22.).\nNacionalni konekst i postupak vraćanja\nZakon o strancima reguliše postupak vraćanja stranca, dobrovoljno ili prinudno, u zemlju porekla, zemlju tranzita u skladu sa bilateralnim sporazumima ili sporazumima o readmisiji ili u zemlju u koju se stranac dobrovoljno vraća i u kojoj će biti prihvaćen. Postupak vraćanja pokreće se na osnovu odluke o vraćanju, odnosno zaštitne mere udaljenja ili mere bezbednosti proterivanja stranca. U okviru odluke o vraćanju utvrđuje se određeni rok koji se ostavlja strancu da dobrovoljno napusti teritoriju RS a, ukoliko on ne postupi po istom, priudno će se udaljiti. Dodatno, Zakon predviđa i okolnosti usled kojih se zabranjuje (stranac se ne može vratiti na teritoriju gde mu preti progon po jednom od osnova predviđenih Zakonom, kao i na teritoriju na kojoj postoji rizik da će biti podvrgnut izvršenju smrtne kazne, mučenju, nečovečnom ili ponižavajućem postupanju ili kažnjavanju, odnosno tamo gde mu preti ozbiljno kršenje prava zajamčenih Ustavom), odnosno odlaže prinudno udaljenje (ukoliko postoji neka od okolnosti zabrane prinudnog udaljenja, kao i ukoliko se ne može utvrditi identitet stranca, ne može izvršiti prevoz iz RS, ili ukoliko se pojave ozbiljne poteškoće vezane za psihičko, fizičko ili zdravstveno stanja stranca). Prilikom donošenja rešenja o odlaganju udaljenja nadležni organ može da donese odluku o određivanju obaveze boravka stranca na određenom mestu. Protiv odluke o prinudnom udaljenju može se podneti žalba koja ima suspenzivno dejstvo.\nPo pravilu, u toku postupka vraćanja strancu se određuje boravak u prihvatilištu za strance, odnosno objektu za smeštaj stranaca kojima nije dozvoljen ulazak u zemlju ili za koje je doneto rešenje o proterivanju, udaljenju iz zemlje ili o vraćanju, ali ih nije moguće odmah udaljiti i kojima je, u skladu sa zakonom, određen boravak pod pojačanim policijskim nadzorom. Protiv odluke o smeštaju u prihvatilište može se pokrenuti postupak pred Upravnim sudom.\nUsvajanje predloga o reviziji Direktive o povratku stvoriće nove obaveze i za zemlje kandidate, tj. obavezu transponovanja odredbi direktive u nacionalno zakonodavastvo. Još uvek se ne može sa velikom izvesnošću govoriti o sadržini predložene revizije Direktive jer je postupak revidiranja i dalje u toku, a samim tim ni o potrebama usklađivanja/prilagođavanja nacionalnog zakonodavstva ali, polazeći od strateških ciljeva u pogledu pravaca razvoja politike povratka EU, možemo očekivati da će fokus ostati na nekoliko ključnih pitanja. Pre svega, na ograničavanju slobode kretanja, odnosno proširivanju osnova za određivanje pritvora iregularnih migranata u postupku vraćanja, smanjenju roka za dobrovoljni povratak, a sve u cilju ostvarivanja bržeg i efikasnije povratka. S tim u vezi, primena odredaba izmenjene Direktive bez sumnje zahtevaće obezbeđivanje prostornih, kadrovskih i drugih kapaciteta za sprovođenje najavljenih novina.\nS druge strane, može se očekivati da će organizacije civilnog društva aktivne u EU svoje zahteve usmeravati ka poštovanju drugog cilja Direktive, odnosno obezbeđivanju poštovanja ljudskih prava i dostojanstva tokom povratka, bilo u okviru amandmana u toku zakonodavne procedure bilo kroz mehanizme kontrole Evropskog suda pravde i Evropskog suda za ljudska prava.\nU kontekstu R. Srbije, stvoreni su određeni zakonski preduslovi za sprovođenje postupka vraćanja: u okviru Zakona o strancima koji je stupio na snagu u oktobru ove godine propisan je postupak vraćanja i donet je Pravilnik o bližim uslovima i načinu sprovođenja prinudnog udaljenja stranaca iz R. Srbije. Međutim, kako bi se ostvario efektivniji povratak, u smislu broja osoba vraćenih, odnosno udaljenih sa teritorije R. Srbije, potrebno je inteziviratI diplomatske aktivnosti u cilju zaključivanja sporazuma o readmisiji sa zemljama porekla stranaca koji dolaze na teritoriju Srbije, kao i zemljama tranzita, i poboljšati implementaciju postojećih sporazuma sa zemljama u regionu. Dodatno, za R. Srbiju značajan je i predlog za uspostavljanje nacionalnog informacionog sistema kojim bi se obezbedilo i praćenje individualnih slučajeva povratka iregularnih migranata nakon izricanja odluke o vraćanju.\nRenewed Action Plan on Return\nProposal for a recast of the Return Directive\nECRE comments on the Commission Proposal for a Recast Return Directive\nMigracije i azilPoglavlje 24


Ambasador Nemačke u poseti Agenciji – Agencija za sprečavanje korupcije\nAmbasador Nemačke Tomas Šib i zamenica ambasadora Dorotea Gizelman posetili su Agenciju za borbu protiv korupcije.\nDirektor Agencije Dragan Sikimić predstavio je nadležnosti Agencije, njenu ulogu u sistemu prevencije i borbe protiv korupcije, kao i izazove sa kojima se u radu suočava.\nAmbasador Šib naglasio je da je značajno da Srbija nastavi da napreduje u oblasti vladavine prava i borbe protiv korupcije, kao i podršku Nemačke u procesu pregovora Srbije za članstvo u Evropskoj uniji. Istakao je i da su Srbija i Nemačka uspostavile odnos pouzdanog partnerstva, utemeljenog na otvorenom dijalogu.\nNa sastanku je diskutovano i o mogućnostima uspostavljanja saradnje u oblasti prevencije i borbe protiv korupcije kroz razmenu iskustava i dobrih praksi sa srodnim institucijama u Nemačkoj.


Iz novina sam saznala da avioni iz Srbije nemaju pravo slijetanja u Crnu Goru. Na vašem sajtu, medjutim, piše da imate redovnu liniju Beograd-Tivat. Inače sam zainteresovana za let sa vašom kompanijom na relaciji Kopenhagen-Beograd-Tivat, karte se prodaju na Momondo stranici, ali sam u nedoumici zbog razlicitih informacija.\nMi smo agencija Aerogaga, nismo aviokompanija i bavimo se prodajom avio karata. Crna Gora je otvorila granice sa Srbijom ali o uslovima ulaska u zemlju u koju putujete dužni ste sami da se informišete u ambasadi Crne Gore.Ukoliko Vam treba ponuda za avio karte pogledajte na našem sajtu www.aerogaga.com radimo karte za sve destinacije


Regionalne vesti - Sreda 20.03.2019 - 11:08\nBEOGRAD – Udruženje gradjana zaduženih u francima CHF Srbija najavilo je da će sutra u Beogradu održati protest pod sloganom “Rešenje ili razrešenje” i zatražiti da Vlada Srbije nadje način da reši problem astronomskog rasta zaduženja zbog jačanja švajcarske valute.\nProtest će početi ispred Ustavnog suda FOTO: Profimedia\nProtest će početi ispred Ustavnog suda u 12 časova posle čega će kolona krenuti do Predsedništva Srbije, Vlade, Vrhovnog kasacionog suda i Apelacionog suda.\nPredstavnici udruženja CHF Srbija će Vladi Srbije predati zahteve za donošenje zakona o dinarizaciji svih kredita i zakona o zabrani prinudne prodaje jedine nekretnine, uz predlog tekstova tih zakona.\nProtest će, kako je najavljeno, trajati bez prekida i razilaženja sve dok Vrhovni kasacioni sud ne donese jasan pravni stav o spornim kreditima, kao što je to učinio po pitanju troškova obrade kredita, kada su banke to zahtevale.\n“Prošle su četiri preteške godine za korisnike kredita u kojima su mnogi izgubili zdravlje, porodice, domove, a veliki broj se iselio iz Srbije, jer je rata sada veća nego plata i dug nakon 10 godina uredne otplate veći nego na početku, a sudovi reaguju suviše neefikasno i konfuzno”, piše u saopštenju CHF Srbija.\nOko 20.000 gradjana je zaduženo uglavnom stambenim kreditima u švajcarskoj valuti koja je u poslednjih deset godina naglo ojačala, pa je 2007. franak vredeo oko 48 dinara, a ovih dana je oko 104 dinara.


LAJKOVAČKI PROSVETARI HVATAJU KORAK SA VREMENOM - LAJKOVAC NA DLANU\nUmetnost komuniciranja – tajna uspešnih, ili NLP u školi\nZajednica koja uči “SaZnanje”, organizator je obuke koja će se realizovati preko vebinara, od 01 – 30. aprila. Polaznici će upoznati metodologiju i strategiju neuro-lingvističkog programiranja, sa ciljem da se motivišu i osnaže u rešavanju problema sa učenicima i u svakodnevnom životu, boljeg razumevanja sebe i drugih, sticanju samopouzdanja i postizanju uspeha.\n“Umetnost komuniciranja – tajna uspešnih, ili NLP u školi“ je neformalna obuka koju ćemo sprovesti kao ciklus vebinara, blogom sa sadržajima i forumom za pomoć prosvetnim radnicima u Srbiji. Obuka će im omogućiti da se upoznaju sa tehnikama i strategijama NLP-a, sa ciljem da se obuče, motivišu i osnaže da efikasno i uspešno prevazilaze prepreke, rešavaju probleme sa kojima se susreću na poslu i u svakodnevnom životu i da naučeno brzo i lako primenjuju kako u radu sa učenicima, tako i u komunikaciji sa kolegama i roditeljima,”pojašnjenje je organizatora.U projekat NLP, koji se prvi put realizuje u Srbiji, uključena je Srednja škola “17. septembar” Lajkovac, koja posvećuje zavidnu pažnju edukaciji prosvetnog kadra.\nPredavač je Branislav Simović, NLP trener i profesor engleskog jezika. Prijavljivanje je do 31. marta , popunjavanjem UPITNIKA.\nViše informacija o obuci ima na sajtu ZUS-a, Zajednica koja uči “СаЗнање”.\nUz to, projektom “Prevazilaženje digitalnog jaza razvojem IKT veština mladih ljudi u Srbiji – Bridging the Digital Gap with Growing ICT Skills of Young People in Serbia”, Srednja škola “17. septembar”, je uključena u sistem Cisco akademije i edukaciju nastavnika za IT Essentials kurs instruktore.\nNosilac projekta je Cisco Networking akademija Elektrotehničkog fakulteta Univerziteta u Beogradu, a finasiran je od strane kompanije Cisco Systems.\nLajkovačku srednju školu na ovom projektu predstavljaće Obrad Milutinović i Mirko Milijanović, profesori elektro grupe predmeta, koji će u toku trajanja projekta obučiti po deset učenika.


Pojedina javna preduzeća troše milione za plaćanje kazni\nBeta\t 6. decembra 2015. 11:20\nPoverenik za informacije od javnog značaja i zaštitu podataka o ličnosti Rodoljub Šabić izjavio je danas da pojedina javna preduzeća troše milione državnog novca za plaćanje kazni koje im se izriču jer izbegavaju da dostave podatke o poslovanju i pozvao Vladu da reaguje i omogući pristup podacima.\n“Vlada bi trebalo da se eksplicitno izjasni, pošto je njena dužnost da po potrebi prinudno obezbedi izvršenje rešenja poverenika, a ona to ne čini”,rekao je Šabić u interjuu za agenciju Beta.\nOn je ukazao i na “davno uočenu praksu” da se ne snosi odgovornost za kršenje zakona o slobodi pristupa informacijama, a skrenuo je pažnju i na to da je korupcija uvek prisutna tamo gde su velika materijalna sredstva.\n“Indikativno je to da u jednoj vrlo zanimljivoj sferi, kao što je upravljanje javnim novcem i resursima imamo problem sa transparentnošću. To je nešto što zaslužuje pažnju najšire javnosti i vlasti odgovorne za borbu protiv korupcije”, smatra poverenik.\n“Reč je o milionskim iznosima budžetskih sredstava”, kazao je Šabić i dodao da mehanizam kojim bi se kazne plaćale ličnim novcem, po prekršajnoj odgovornosti nadležnih, nije profunkcionisao.\n“Nadležna ministarstva, prvo pravde, a zatim državne uprave nikada nije odgovorilo, iako sam stalno na to upozoravao”, kazao je poverenik.


Atletski klub Zenica počeo pripreme za Međunarodni atletski miting | Superinfo\nNaslovnica Sport Atletski klub Zenica počeo pripreme za Međunarodni atletski miting\nKalendar Atletskog saveza BiH za 2020. godinu doživio je velike promjene zbog pandemije korona virusa.\nVećina takmičenja je odgođena dok su neka od najznačajnijih pomjerena za avgust i septembar.\n„Do sada nije održano niti jedno ozbiljnije atletsko takmičenje osim mitinga u Sarajevu koji je bio lokalnog karaktera. Imamo sada u nedjelju 12. jula Prvo otvoreno prvenstvo BIH na 10.000 i na 5.000 m hodanje. U okviru toga će se održati ogledno takmičenje, gdje će se rezultati priznati kao zvanični. To će biti pokazatelj šta su atletičari uradili u periodu koji je iza nas“, izjavio je Aziz Kevelj, trener i generalni sekretar AK Zenica.\nAtletski klub Zenica će u Sarajevu nastupiti u punom sastavu sa 19 atletičara i atletičari. Izostaće jedino trojica šampiona:Amel Tuka, Mesud Pezer i Hamza Alić. Na spisku su Dejan Mileusnić, Abedin Mujezinović, Maid Redžić, Sedin Heco, Mediha Salkić, Adis Hodžić i ostali mlađi atletičari.\n„Od njih očekujemo dobre rezultate tako da možemo reći da je iza njih jedan dobar period bez obzira na pandemiju“, optimista je Aziz Kevelj.\nZbog pandemije većina bh. takmičenja je odgođena ili pomjerena za naredni period. Najjače takmičenje iz kalendara Atletskog saveza BIH kao i ranijih godina održaće se u Zenici 8. i 9. avgusta. Biće to Seniorsko prvenstvo BIH.\n„Što se tiče ekipnog prvenstva mi konkurišemo za prvo mjesto i bilo bi iznenađenje da se to ne desi“, uvjeren je Kevelj.\nInformacija koja će posebno obradovati ljubitelje atletike u Zenici jeste da Atletski klub Zenica nije odustao od organizacije Međunarodnog atletskog mitinga. Juče je održana sjednica Upravnog odbora kluba na kojoj je donesen zaključak da se miting održi 2. septembra na Kamberovića polju.\n„Uporni smo u nastojanju da se miting održi. Miting će se održati 2. septembra, ako to situacija dozvoli. Neće biti tragedija ako se i pomjeri za koji dan. U svakom slučaju biće to u skladu sa preporukama Kriznog štaba Federacije BIH vezano za Covid 19“, izjavio je za kraj Aziz Kevelj.\nPrethodni članakOdobreno 680 miliona KM za gradnju Koridora Vc\nSljedeći članak“Medica” Zenica: U MZ Ričice 20 žena učestvuje u programu ekonomskog i psihosocijalnog osnaživanja


Tag: Čačak, praznici, radno vreme\nZbog novogodišnjih praznika, većina javnih ustanova i trgovinskih radnji radiće po izmenjenom radnom vremenu. Javna preduzeća i ustanove neće raditi do četvrtka 3. januara, ali će imati organizovana dežurstva, kao što su Elektrodistribucija Čačak, Dom zdravlja, JKP Grejanje i JKP Vodovod.\nDom zdravlja će imati organizovano dežurstvo za vreme praznika 1 i 2. januara, a prvi radni dan je četvrtak 3. januar.\nBanke neće raditi do četvrtka 3. januara, a 1. i 2. januar su neradni dani i za Poštu Srbije.\nPrvi radni dan Blagajne Elektrodistribucije Čačak biće u četvrtak 3. januara.\nU Autoprevozu kažu da 31. decembra nema izmena u redu vožnje, dok će od sutra pa do četvrtka važiti red vožnje kao nedeljom. Kao i do sada, 1. januara biće drastično redukovani jutarnji polasci u gradskom i prigradskom saobraćaju. Neće saobraćati autobusi za Beograd u 5 i 6 časova, Kragujevac u 6 i 7:20, Kruševac u 6, Požarevac u 6:45, kao ni jutarnji polasci za Ivanjicu, Milanovac, Trepču, Gornju Trepču, Dubac, Kamenicu…\nU utorak 1. januara neće saobraćati ni svi jutarnji polasci iz sela.\nGradski saobraćaj u utorak i sredu funkcionisaće po nedeljnom redu vožnje, dok đačkih polazaka neće biti do 9. januara.\nPre putovanja pozvati dežurnog dispečera na broj 322-461.\nTokom praznika dežurna će biti apoteka Dr Dragiša Mišović u Skadarskoj ulici.\nProdajni objekti kompanije Idea će 31. decembra raditi do 18 časova. Idea je saopštila da 1. januara 2019. objekti te kompanije neće raditi, dok će od 2. januara važiti standardno radno vreme.\nProdajni objekti iz trgovinskog lanca Delez Srbija, odnosno prodavnice Maksi i Tempo, u subotu 31. decembra radiće do 18 časova, dok će prvi dan 2019. biti neradan, saopšteno je iz te kompanije. Vrata tržnog centra Tempo otvaraju se 2. januara 2019. godine od 7 časova.\nU ponedeljak 31. decembra 278 IDEA prodavnica širom Srbije biće vam na raspolaganju sve do 18 časova, a utorak će biti jedini neradni dan.\nMarket DIS u Aveniji II 31. decembra radi skraćeno do 20 časova, 1. januara je neradan dan, dok će od 2. januara raditi redovno radno vreme.\nAman marketi poslednjeg dana 2018.godine, rade do 18 časova.Utorak 1. januar je neradni dan, a 2. januara radno vreme biće standardno, od 7 do 22h.\nAko nešto zaboravite da kupite, dobra vest je da će većina manjih prodavnica, raditi i 1. januara.


Sjeverin: 28 osam godina posle ubistva Bošnjaka | Sandzak Live - Sandzaklive.Net- Najčitaniji web portal u Sandžaku - Sandzaklive\nHome SANDŽAK LIVE VIJESTI Društvo Sjeverin: 28 osam godina posle ubistva Bošnjaka\nOd otmice i ubistva 17 građana Srbije bošnjačke nacionalnosti iz mesta Sjeverin kod Priboja, koje su izveli pripadnici snaga Vojske Republike Srpske, danas se navršava 28 godina.\nNakon legitimisanja svih putnika, iz autobusa su izveli 16 građana bošnjačke nacionalnosti koje su vojnim kamionom odvezli u pravcu Višegrada, gde su ih brutalno pretukli i potom ubili na obali Drine. Veče uoči tog događaja, ispred porodične kuće u Sjeverinu otet je Sabahudin Ćatović, od kada mu se gubi svaki trag.\nOkružni sud u Beogradu je 2005. godine pravosnažno osudio četvoricu pripadnika jedinice „Osvetnici” na višegodišnje kazne zatvora. Srodnici ubijenih još uvek nisu ostvariele pravo na status članova porodica civilnih žrtava rata.\nBošnjačke stranke, Bošnjačko nacionalno vijeće i organizacije civilnog društva i ove godine podsećaju na zločin u Sjeverinu i ostale zločine počinjene nad Bošnjacima.\nSDP: ”Da nikada više ne dozvolimo da mržnja ubija nedužne”\nIz Sandžačke demokratske partije poručuju da se Bošnjaci na ovaj dan sa tugom sećaju Sjeverina, i života koji su ugašeni i podsećaju da je šesnaest ljudi mučki ubijeno samo zato što su bošnjaci, te da životi koje su dali predstavljaju trajni emanet, pre svega, svakom Bošnjaku, a potom i svakom insanu, da budno stražari nad svojim društvom, da nikada više ne dozvolimo da mržnja ubija nedužne.\n”Njihova žrtva nas zove da budemo budni i obazrivi, jer mi znamo cenu nepažnje, mi znamo cenu ćutnje. Kada ludilo nacionalizma ponovo počne da promalja svoju ružnu glavu, mi smo ti koji treba da ustanu, da pokažu na mezare Sjeverina i kažemo „nikada više“ poručuju iz SDP-a.\nSDA: Rasvetliti sve zločine, počinioce i nalogodavce\nU Stranci demokratske akcije Sandžaka ističu da su Bošnjaci Sandžaka bili žrtve organizovanog državnog terora, te da mnogi zločini nad Bošnjacima u Sandžaku nisu rasvetljeni a nalogodavci nisu otkriveni i kažnjeni.\n’’Zločin koji se ne kazni osuđen je da se ponovi, i danas nakon 28 godina u Srbiji prisutna je takva politika državnih organa prema Bošnjacima Sandžaka u kojoj za Bošnjake ne važe osnovna ustavna načela. SDA Sandžaka zahteva da se status Sandžaka reši na način kako je definisano Platformom za uspostavljanje specijalnog statusa Sandžaka kako se ovakvi zločini nikad ne bi ponovili’’\nIz te stranke podsećaju na zahtev da se porodicama žrtava dodeli status civilnih žrtava i ukazuju na neophodnost donošenja Zakona o lustraciji kako bi se iz srpskih snaga bezbednosti odstranili i kaznili odgovorni za zločine nad Bošnjacima koji su počinili tokom 90-ih godina\nBNV: Tolerantan odnos države prema zločinima\n’’ Činjenica da organi Republike Srbije do danas nisu ništa učinili na rasvetljavanju ovog i drugih zločina počinjenih nad Bošnjacima Sandžaka te kažnjavanju zločinaca predstavlja opasnu poruku za Bošnjake koji danas žive u Srbiji’’ smatraju u Bošnjačkom nacionalnim vijeću u kojem osuđuju saučesništvo tadašnjih vlasti Republike Srbije i Savezne Republike Jugoslavije u planiranju, organizovanju i činjenju zločina nad civilima bošnjačke, hrvatske i drugih nacionalnosti u Sjeverinu, Kukurovićima, Štrpcima i drugim mestima u Sandžaku.\nU BNV-u smatraju da organi Republike Srbije od ’90. godine do danas imaju tolerantan odnos prema svim zličinima koje su počlinile srpske oružane snage nad bošnjačkim narodom, uključujući i zločin genocida u Srebrenici.\nOCD: Porodicama žrtava pružiti obeštećenje, podršku i priznanje\nFond za humanitarno pravo i Sandžački odbor za zaštitu ljudskih prava i sloboda podsećaju da višegodišnja potraga porodica za posmrtnim ostacima žrtava još uvek nije okončana i da je neprihvatljivo da institucije Srbije punih 28 godina odbijaju da porodicama žrtava pruže obeštećenje, podršku i priznanje.\nOve nevladine organizacije zahtevaju od institucija Srbije da napuste politiku izbegavanja odgovornosti za kršenja ljudskih prava tokom 1990-ih, te da žrtvama omoguće da saznaju istinu o sudbini njihovih najmilijih.\nPrevious articleU Muzeju u Prijepolju otvorena izložba „Zimske olimpijske igre 84“\nNext articleKrađa šaht poklopaca sve učestalija


Infografika: Koliko nas koštaju izbori svake godine?\nPogledajte najnoviju infografiku o finansijskim i drugim posledicama koje vanredni i česti izbori imaju na zakonodavnu funkciju Narodne skupštine.\nDebata o spoljnoj i bezbednosnoj politici Srbije\nProcenat neusklađenosti Spoljne i bezbednosne politike Srbije i Evropske unije sve više raste, a napretka u reformi sektora bezbednosti skoro i da nema, ocenjeno je 31. maja na debati održanoj u Subotici. Po rečima Filipa Ejdusa sa Fakulteta političkih nauka, procenat usklađenosti naše spoljne politike sa spoljnom politikom EU, koja je predmet Pregovaračkog poglavlja 31, ove godine je niži nego ranije. Srbija, kako je istakao, svoju spoljnu politiku nije uskladila sa EU ne samo po pitanju Ukrajine, već i po pitanju čitavog niza drugih problema i žarišnih tačaka u svetu – od Čada do Sirije.\nNovije debate o reformama EU ukazuju i na mogućnost radikalnije promene nekih elemenata strukture i procesa odlučivanja u Evropskoj uniji u daljoj perspektivi povećanja broja njenih članica i potrebe za organizovanjem efikasnijeg (i možda centralizovanijeg) odlučivanja u organima Unije. U tom smislu posebno je zanimljiv najnoviji predlog nemačke kancelarke Angele Merkel, iznesen u nedavnom intervjuu o stvaranju neke vrste „ Evropskog saveta bezbednosti“ unutar institucionalne strukture EU. Pročitajte najnoviji tekst ambasadora Duška Lopandića, zamenika predsednika EPuS-a, o mogućim pravcima reforme Evropske unije na našem blogu.\nNajava >> Srbija i EU: Nakon samita u Sofiji\nIako inicijalno zamišljen kao skup na kojem bi trebalo da bude reafirmisana perspektiva članstva za zemlje Zapadnog Balkana, takvo nešto se nije desilo – proširenje je izostavljeno i tokom govora i iz završne deklaracije. Za uzvrat, uveden je novi termin – “konektiviti” (povezivanje), kao izraz želje Unije da se zemlje regiona pre formalnog članstva jače međusobno povezuju i sa EU. Na debati koju otvara dekan FPN prof. dr Dragan R. Simić, govoriće: Suzana Grubješić, generalna sekretarka EPuS-a, prof. dr Slobodan Samardžić, Fakultet političkih nauka, dr Dušan Proroković, načelnik Centra za evroazijske studije, na Institutu za međunarodnu politiku i privredu, Milan Igrutinović sa Instituta za evropske studije.\nUčesnice programa „Podeli svoje znanje“ dobile su potvrdu da se uz igru uvek najbolje uči! Tokom tri sata igranja igre TriP (3 – People, Profit, Planet), učesnice su prolazile kroz različite faze i situacije pri vođenju preduzeća i upoznale se sa konceptom socijalnog preduzetništva. Imale su priliku da artikulišu svoje poslovne ideje, te da saznaju odakle da krenu, kao i šta će ih čekati na dinamičnom putu preduzetništva. Nakon igrice, organizovan je okrugli sto „Sad ja pre(d)uzimam“ o stanju u ženskom preduzetništvu u Srbiji, a uspešne preduzetnice iz različitih oblasti podelile su svoja iskustva, uspehe i probleme.\n#Podeliznanje #ŽenaŽeni #OnaZna


Olivera Jevtić ostvarila normu za OI u Riju - SPORTSKI ŽURNAL\n25 oktobar, 2015 0\nSrpska atletičarka Olivera Jevtić ostvarila je normu za Olimpijske igre u Riju 2016, pošto je trijumfovala na Podgoričkom maratonu u vremenu 2:39,31 sata, objavljeno je na sajtu Atletskog saveza Srbije\nMaraton u Podgorici bio je istovremeno i prvenstvo Balkana, na kojem su srpski atletičari pobedili u obe konkurencije.\nSunčano vreme i brza staza motivisali su Oliveru da po peti put pobedi na ovom maratonu i postane prvakinja Balkana.\n– Moje prethodne trke davale su mi nadu da mogu da ostvarim ovu normu, tako da sam sa tim ciljem i došla u Podgoricu. Iako se u maratonu nikad ne zna, uspela sam da pobedim opet i ostvarim zacrtan cilj. Sada bez opterećenja mogu da se spremam za Olimpijske igre – rekla je najbolja srpska atletičarka na duge staze.\nNorma za OI u Riju inače, iznosi dva sata i 42 minuta. U muškoj konkurenciji, prvo mesto kao i titulu prvaka Balkana osvojio je Darko Živanović koji je maraton istrčao za dva sata, 23 minuta i četiri sekunde.\nTreće mesto na Balkanu takođe je pripalo srpskom atletičaru, Milošu Milovanoviću rezultatom 2:26,06 i novim ličnim rekordom.


AKCIONI PLAN ZA POGLAVLJE 11 - POLJOPRIVREDA I RURALNI RAZVOJ UPUĆEN VLADI REPUBLIKE SRBIJE\nMinistar poljoprivrede, šumarstva i vodoprivrede u Vladi Republike Srbije, Branislav Nedimović, razgovarao je sa šefom Delegacije EU u Srbiji, Semom Fabricijem, o evrointegracijama u oblasti poljoprivrede, kao i o postojećim i budućim projektima Unije i naše zemlje.\nNedimović je tom prilikom rekao da se u narednom periodu očekuje da Nacionalna laboratorija za kontrolu kvaliteta mleka dobije akreditaciju, i dodao da je Akcioni plan za Poglavlje 11 - poljoprivreda i ruralni razvoj, upućen Vladi Srbije.\nTime je ispunjeno drugo merilo, čime smo na korak od otvaranja pomenutog poglavlja, objasnio je ministar.\nOn je uputio poziv Fabriciju da zajedno uruče nova rešenja poljoprivrednicima koji su podneli zahteve na IPARD javni poziv, navodi se u saopštenju Ministarstva poljoprivrede, šumarstva i vodoprivrede.\nIzvor: Press služba Vlade Republike Srbije, 27.09.2018.


Rukometaši "Dubočice 54" dočekuju beogradski "Obilić" - Dnevnik Juga\nPočetna / GRADOVI / Leskovac / Rukometaši „Dubočice 54“ dočekuju beogradski „Obilić“\nDnevnik Juga 14/02/2020\tLeskovac, SPORT Ostavi komentar\nRukometaši „Dubočice 54“ u subotu u SRC „Dubočica“ od 18 časova dočekuju beogradski „Obilić“.\nSaša Pejčić, trener „Dubočice 54“, kaže da je i „Obiliću“ ovo važna utakamica, i da će ućiniti sve da na domaćem terenu ostvare pobedu.\n„U uzlaznoj su formi, imaju dosta dobrih pojedinaca i sigurno su kvalitetniji nego što njihov plasman na tabeli to pokazuje. Mi imamo dosta kadrovskih problema, veliki broj igrača je bio bolestan, povređen, ali sigurno će tim koji izađe na teren dati sve od sebe.“\nRukometaši Ilija Stanković i Vanja Nikolić, podržavaju mišljenje trenera Pejčića o kvalitetu „Obilića“.\n„Njihova ekipa duži niz godina igra zajedno i u „Arkus“ ligi. Mi smo ih jesenas pobedili u Beogradu, ali to nam ne daje za pravo da uđemo u ovaj meč opušteno. Imamo iskustva igranja sa njima i u mlađim kategorijama i očekujem da bodovi ostanu u Leskovcu – ističe Stanković, dok Nikolić dodaje da će igrati na pobedu.\nPrethodni Podeljeno 100.000 vaučera za odmor u Srbiji\nSledeći U utorak bez struje dvanaest sela i četiri ulice u gradu


Od novogodišnjih ukrasa do vunenih čarapa -\nOd novogodišnjih ukrasa do vunenih čarapa\n26.12.2018. Stefan Živković Društvo Ostavi komentar\nJuče je u Art galeriji Centra za kulturu i umetnost otvoren Novogodišnji vašar. Prodajnu izložbu lepih sitnica organizuju tradicionalno pred Novu godinu Centar za kulturu i umetnost i Udruženje građana „Radinostˮ.\nPored radova vrednih ruku žena iz Udruženja, na ovom vašaru se mogu pogledati i kupiti novogodišnji ukrasi, pokloni, ukrašene flaše, vunene kape i čarape. Jedan od štandova ima i humanitarni karakter, a sav prihod od prodaje na ovom štandu biće uplaćen Fondaciji „Budi humanˮ za lečenje dvoje mališana, Dine Nešić i Romana Šarenca.\nNovogodišnji vašar otvoren je u periodu od 10 do 18 časova sve do ponedeljka 31. decembra, koji je ujedno i poslednji dan ove manifestacije.\nPrevious Post:Besplatni novogodišnji paketići za decu iz Vukašinovca\nNext Post:Uskoro pauk na aleksinačkim ulicama


Vojni sindikat Srbije: Za popravku pet automobila privatnoj firmi 130.000 evra | Insajder\nVojni sindikat Srbije: Za popravku pet automobila privatnoj firmi 130.000 evra\nVojni sindikat Srbije uputio je otvoreno pismo predsedniku Srbije Aleksandru Vučiću sa zahtevom da, u skladu sa Ustavnim i zakonskim ovlašćenjima, smeni sve umešane u , kako su naveli, beskrupuloznu pljačku budžeta Vojske Srbije koja traje godinama unazad. Ovaj sindikat, dostavio je i dokumentaciju na kojoj se vidi da je Ministarstvo odbrane nedavno za popravku pet automobila odlučilo da jednoj privatnoj firmi isplati čak 130.000 evra.\nFoto: Srđan Ilić / Protest vojnog i policijskog sindikata\n„Pred Vama je samo jedan primer sa konkretnim dokazima o načinu pljačke novca građana Srbije i budžeta, koji ilustruje sveopšte stanje u gotovo svakom segmentu funkcionisanja Ministarstva odbrane i Vojske Srbije“, navodi Vojni sindikat Srbije.\nKako tvrde, Uprava za logistiku Generalštaba Vojske Srbije se 14. februara 2018 . saglasila se da se za remont pet vozila marke „PUCH“ isplati 15.468.684 dinara.\n„Jednostavnim jezikom rečeno to znači da popravku pet automobila, prosečne starosti od 30 godina plaćamo nešto više od 131.000 evra“, navodi Vojni sindikat.\nOni dodaju da je, osim cene, sporno i to što je popravka ovih automobila ustupljena privatnoj firmi Patrimons Automotiv i pored činjenice da Vojska u svojoj formaciji ima najreferentniju ustanovu za remont kako specijalnih tako i vozila marke “PUCH“.\nKako tvrde u pitanju je Remontni zavod u Čačku čiji kapaciteti su neiskorišćeni i nepopunjeni i gde značajno kvalitetniji remont ovih vozila košta petostruko manje.\nOni navode i da je privatna firma s kojom je dogovoren ovaj posao, u jednoj od prethodnih godina imala ugovor sa Vojskom Srbije u vrednosti od 110 miliona dinara.\n„Delovi koje je Vojsci Srbije isporučivala ova firma bili su sumnjivog kvaliteta, čak i polovni, a ova nerazumna odluka, da ne upotrebimo neku težu reč, direktno podriva borbenu gotovost naše vojske, i omogućava pojedincima da i dalje krčme državnu imovinu“, ocenjuje Vojni sindikat.\nOni dodaju i da je za novac koji se daje za popravku ovih pet automobila, imajući u vidu činjenicu da Srbija sa Rusijom ima potpisan partnerski sporazum o vojno-tehničkoj saradnji, Vojska Srbije mogla je po znatno povoljnijim cenama i uz dodatne poreske olakšice kupiti 15 novih terenskih vozila “Patriot”, sa boljim tehničkim performansama od vozila koja se remontuju i koja su stara u proseku 30 godina.\n„Ovo je samo kap u moru, koja je dovela Vojsku Srbije do stanja u kome se danas nalazi, a sa kojim ste dobro upoznati i vi kao vrhovni komandant i Vojni sindikat Srbije, kao jedini reprezentativni sindikat VS koji ulaže ogromne napore da se izbori za njen boljitak“, navodi sindikat u otvorenom pismu predsedniku Srbije.\nO mnogim stvarima, kako dodaju, do sada su ćutali, samo zbog činjenice da tradicionalnim neprijateljima ne odaju slabosti koje su dovele do ne baš sjajnog stanja u kome nam se vojska nalazi.\nMeđutim, kako navode, pojedinci koje podržavaju ljudi u Vojsci Srbije i Ministarstvu odbrane, shvatili su to kao odobravanje za otimačinu, a njih videli kao smetnju.\n„Ministri odbrane i načelnik Generalštaba general Ljubiša Diković, izgubili su kredibilitet kod srpskih vojnika zbog nesposobnosti i činjenice da sve znaju, a neće da spreče korupciju, mobing i sprovođenje loših kadrovskih rešenja. Otuda od Vas tražimo da hitnom akcijom, alarmirate nadležne organe, zapravo da im naredite jer ste komandant, da ispitaju zakonitost nabavke usluga i dobara sa ovom privatnom firmom, dosadašnju saradnju sa njom, da sve umešane u aferu smenite i da budu izvedeni pred sud“, dodaje se.\nKako tvrde, podatke o ovom obliku korupcije poseduje i Vojna policija, ali to neko zataškava, a ljudi koji te pojave suzbijaju i protiv njih se bore šikaniraju.\n„Samo tako ćete srpskoj vojsci dokazati da ne podržavate one koji pišu frizirane izveštaje o stanju u Vojsci Srbije, mediokritetima koji sakrivaju istinu da su nam vojnici gladni i bosi, ugušeni kreditima sa prosečnom platom od nekih 250 evra i skoro potpuno demoralisani“, poručuje sindikat.\nKako dodaju, antikorupijski tim Vojnog sindikata Srbije često dobija materijal i dokumentaciju o pljačkama u Vojsci Srbije i Ministarstvu odbrane, kao i u srpskoj namenskoj industriji, i raspolaže stvarnim stanjem u Vojsci Srbije.\n„Više puta smo pokušavali da na to ukažemo, ali nije bilo sluha, čak ni od Vas. Ukoliko vaša reakcija izostane i ovog puta saznanja kojima raspolažemo objavljivaćemo u sredstvima javnog informisanja, i sa tim podacima upoznavati građane jer i sudovi sude u njihovo ime, sve štiteći vitalne interese Vojske Srbije i države kojoj verno služimo“ , navodi se na kraju saopštenja Vojnog sindikata Srbije.\nBrnabić: Slanje izmenjene Medijske strategije u Brisel je bila greška\nUNS povodom novog napada poslanika na medije: Nosioci javnih funkcija argumentovano da kritikuju medije a ne da iznose paušalne ocene\nRamuš Haradinaj podneo ostavku: U Hag ne ide premijer, nego Ramuš Haradinaj\nApelacioni sud: Branislavu Uskokoviću trajno oduzet deo imovine


NE DAMO ZALUŽANE - Da li šampionat BiH ostaje bez još jedne staze - Virtual Road auto-moto magazin\nHome / AutoMoto / Video / NE DAMO ZALUŽANE - Da li šampionat BiH ostaje bez još jedne staze\nNE DAMO ZALUŽANE - Da li šampionat BiH ostaje bez još jedne staze\nveljače 06, 2016 AutoMoto, Video\nProteklih dana podigla se ogromna prašina među auto i moto takmičarima, kao i svim ljubiteljima auto i moto sporta u okruženju. Naime, kako saznajemo iz još uvek nama nedovoljno potvrđenih izvora staza u Banja Luci mogla bi da izgubi ono što je imala proteklih decenija. Legendarni Zalužani mogli bi da prestanu da ugošćavaju automobilste i motoriste u okviru svojih šampionata.\nSporna situacija je put koji ide preko same staze Zalužani, negde oko startnog pravca i vodi u naselje Jablan. Kako saznajemo, srušena je ograda kod restorana Jezero, put je prešao i preko privatnog zemljišta bez ikakve saglasnosti, a zanimljivo je da ni vojska, ali ni čelnici auto i moto kompleksa Zalužani nisu obavešteni o ovoj gradnji.\nNa društvenim mrežama mogu se videti nezadovoljni komentari takmičara i ljubitelja automobilizma i motociklizma, a svi oni zajedno poručuju: „NE DAMO ZALUŽANE“.\nTakođe, protest na stazi je zakazan za subotu 06. februar od 07:30 časova ujutru, pa se pozivaju svi ljubitelji dobre volje i dobrih trka da dođu u što većem broju i spreče da se možda ostane bez jedne od dve prave staze na prostorima EX-Yu.\nIskreno se nadamo da će se u veoma kratkom roku dođi do najboljeg rešenja i da ćemo i dalje posećivati Zalužane kao i prethodnih godina.


Titula bi izlečila sve rane... - Sportske.net\nTitula bi izlečila sve rane...\nEliminacija iz Lige Šampiona, te poraz u finalu Svetskog klupskog prvenstva bacili su senku na čitavu sezonu fudbalskog kluba Čelsi.\nRazočarani porazom od Korintijansa, fudbaleri i stručni štab londonskog kluba se danas vraćaju u Englesku gde će sespremati za nastavak izazova u domaćem prvenstvu.\nSa 13 bodova iza lidera Junajteda i sedam bodova iza Sitija, Čelsi se nalazi u nezavidnoj situaciji kada je borba za titulom, borba na koju „Plavci“ žele maksimalno da se fokusiraju, ističe David Luiz.\nUključivanje u trku će biti jako težak zadatak, ali defanzivac Čelsija ističe da njegov klub jednostavno „mora da osvoji titulu“.\n„Razočarani smo, ali moramo da gledamo napred jer nas očekuje mnoštvo utakmica. Mi igramo za veliki klub, klub koji mora da osvaja titule, tako da u nastavku sezone sve snage usmeravamo u trku za titulom u Premijer Ligi.“, rekao je fudbaler Čelsija.


6 Feb 2021, 13:21 Beograd RTS Marija Topalović\n"Trenutno imamo šest mališana sa pratiocima koje lečimo. Jedno dete ima nešto težu kliničku sliku sa upalom pluća, a ostala deca su dosta dobro sa nekim opštim simpomima – temperaturom, koja se polako leče. Svi su kovid pozitivni, ali njihova klinička slika će zahtevati još dan, dva hospitalnog lečenja i posle toga idu kući na oporavak", rekla je Ostojićeva.\n"Najteže je bilo u martu, aprilu i maju kada nismo znali sa čime se uopšte susrećemo. Tada smo imali preporuku i hospitalizovali decu koja su kovid pozitivna, a nisu bila sa težim simptomima", rekla je doktorka.\n"Tada je bilo 44 dece sa skoro isto toliko pratilaca koji su takođe bili kovid pozitivni i imali simptome – majke, očevi. Tako da smo mi od marta jedna porodična bolnica gde lečimo i decu i roditelje zavisno ko je od njih bolestan", naglasila je Ostojićeva.\n"Od početka epidemije do sada smo imali nešto preko 700 hospitalizovanih pacijenata i preko 1.500 ambulantnih pregleda", dodala je Ostojićeva.\n"Njihova zajednička karakteristika je da su to odrasla deca, od 15 godina i starija, i ono što smo primetili da su to gojazna deca. Gojaznost je bila nešto što je donosilo ozbiljne obostrane upale pluća sa skorovima na skeneru grudnog koša koji su bili visoki i koji su prilazili kovid pneumoniji odraslih pacijenata sa teškim pneumonijama", objasnila je Ostojićeva.\n"I kod najtežih pacijenata kod kojih je moglo da bude nekih komplikacija, nema ih", rekla je Ostojićeva.\n2 Apr 2021, 13:28\nAutizam nije retka pojava, a ukoliko se u obzir uzme ceo spektar autističnih poremećaja, ova vrsta poremećaja obuhvata 0,6%…\nPrehlada kod beba - šta raditi i kako se pripremiti\n17 Mar 2021, 9:21\nBebe se znatno sklonije prehladama nego odrasli ljudi, a statistika govori da se u prvoj godini života beba susretne sa…\nPožarevačkim atletičarima treba atletska staza\n15 Mar 2021, 11:57\nMladi atletičari Požarevca sa državnih prvsenstava vraćaju se sa dosta medalja. Njihovi rezultati vredni su pažnje na svetskom…


Severna i Južna Koreja danas lansirale krstareće rakete\nTanjug 15. septembra 2021. 13:02\nSEUL – Severna i Južna Koreja danas su izvršile testiranje balističkih raketa u najnovijoj demonstraciji vojne sile i trci u naoružanju u kojoj su obe zemlje razvile sofisticirana oružja, a napori da se pregovori nastave ostali su bez uspeha.\nJužnokorejski predsednik Mun je prisustvovao lansiranju novih balističkih raketa kada je stigla informacija da je i Severna Koreja izvršila probnu raketnu paljbu svojih balističkih projektila, prenosi Rojters.\nJužnokorejska vojska je potvrdila da je samo dva dana nakon što je Pjongjang potvrdio da je testirana nova raketa, prvi put posle šest meseci, Severna Koreja je jutros sa svoje istočne obale lansirala još dva neidentifikovana projektila, za koje je kasnije potvrđeno da su nove balističke rakete.\nNačelnik združenog generalštaba južnokorejske vojske saopštio je da su severnokorejski projektili danas lansirani u pravcu teritorijalnih voda istočne obale Korejskog poluostrva, ali u prvi mah nije pružio više detalja o tipu projektila, preneo je ranije AP.\nPopović: Čestitke Jedinstvenoj Rusiji na izbornoj pobedi\nTAS S je jutros takođe potvrdio da je Severna Koreja u razmaku od pet minuta lansirala dva projektila u pravcu Japanskog mora, a u izveštaju Rojtersa se navodi da je vlada u Tokiju izrazila nadu da severnokorejski projektil neće „pasti u teritorijalne vode Japana“.\nSeverna Koreja je u ponedeljak saopštila da je tokom vikenda dva puta testirala novorazvijenu krstareću raketu, a državni mediji opisali su raketu kao „strateško oružje od velikog značaja“, implicirajući da je projektil razvijen s namerom da se naoruža nuklearnim bojevim glavama.\nStručnjaci smatraju da severnokorejska raketna testiranja upućuju na zaključak da Pjongjang nastoji da pojača svoj arsenal oružja zbog zastoja u pregovaračkom procesu sa Vašingtonom.\nTokom zastoja u pregovorima čiji je cilj bio razbijanje arsenala nuklearnih i balističkih projektila u zamenu za ublažavanje američkih sankcija, Severna Koreja kontinuirano razvija svoje raketne sisteme naoružanja.\nOvo najnovije lansiranje balističkih raketa izvedeno je dok je kineski ministar spoljnih poslova Vang boravio u Seulu u poseti južnokorejskom predsedniku Mun Dža-inu i drugim visokim zvaničnicima kako bi ih podstakao da sa Pjongjangom reaktiviraju suspendovanu nuklearnu diplomatiju.\nPregovori između Sjedinjenih Američkih Država i Severne Koreje u zastoju su od 2019. godine, kada su Amerikanci odbacili predlog Pjongjanga za ublažavanje sankcija u zamenu za demontažu jednog zastarelog nuklearnog objekta.\nKimova vlada je do sada odbacivala pokušaje Vašingtona da se dijalog obnovi, zahtevajući da Bajdenova administracija odustane od svoje „neprijateljske“ politike.\nPonovni početak severnokorejskih testiranja može se tumačiti i kao pokušaj da se izvrši pritisak na Bajdenovu administraciju zbog diplomatskog zamrzavanja nakon što Kim nije uspeo da se dogovori sa bivšim predsednikom Donaldom Trampom o smanjivanju vojnih potencijala u zamenu za ekonomsku pomoć.\nSeverna Koreja se suočava sa nestašicom hrane i provela je više od godinu dana u izolaciji, a trgovinski odnosi sa Kinom, najbližim saveznikom Pjongjanga su svedeni na minimum kako bi se zaustavilo širenje korona virusa.\n„Uprkos samo-nametnutom zaključavanju zbog pandemije, Severna Koreja nastavlja da daje prednost vojnoj modernizaciji“, predočio je Leif-Erik Izli, profesor međunarodnih studija na Univerzitetu Evha Vomans u Seulu.\nProšlog marta Pjongjang je prkosio sankcijama i testirao balističke rakete što je izazvalo snažnu reakciju SAD, Japana i Južne Koreje.\nAgencija UN za atomsku energiju je saopštila da je Severna Koreja, po svemu sudeći ponovo pokrenula reaktor koji bi mogao da proizvede plutonijum za nuklearno oružje, ocenivši da je reč o „duboko zabrinjavajucem razvoju događaja“.


Trudnicama i porodiljama pun iznos naknada - 381 vesti\nBy RedakcijaPosted on January 26, 2021 January 26, 2021\nMinistar finansija u Vladi Republike Srbije Siniša Mali izjavio je da trudnice i porodilje ni na koji način neće biti oštećene i da će nastaviti da primaju pun iznos naknade zarade za vreme trajanja bolovanja, kao što je to bio slučaj i do sada.\nMinistar Mali je istakao da se Uredbom o fiskalnim pogodnostima i direktnim davanjima privrednim subjektima u privatnom sektoru i novčanoj pomoći građanima u cilju ublažavanja ekonomskih posledica nastalih usled bolesti Kovid-19, to eksplicitno i propisuje.\n„Ukoliko se otkrije da postoji bilo kakav propust, on će biti ispravljen. Trudnice i porodilje, ponavljam još jednom, neće i ne smeju biti ni na koji način oštećene“, podvukao je ministar i dodao da će ukoliko se otkrije bilo kakav propust, biti poslata nova, korigovana rešenja u najkraćem roku.\nTag: naknade zarada odloženo plaćanje porezi i doprinosi porodilje trudnice\nPrevious post: Vakcina samo za prijavljene\nNext post: Uslovi za letovanje u Grčkoj